qundao/data-zh-poetry huggingface dataset:
访吴先生隐居
作者：唐璧
朝代：明

夏日那可度，旅次炎如蒸。仙来君子室，萧然怀抱清。图书存古藻，兰桂喷芳馨。卜僯欲何遂，慰我平生情。
贺何宁生子
作者：唐璧
朝代：明

瑞气氤氲护锦屏，君家积善有宁馨。云间鸑鷟超凡种，天上麒麟感至灵。歌颂自惭非杜老，庆门都不让徐卿。重期岁岁犀钱宴，共向春风醉醁醽。
贺陈参议子婿同科
作者：唐璧
朝代：明

子婿同登龙虎榜，簪缨门地孰能扳。长公浩荡风云气，卫玠清奇玉雪颜。骐骥并驱毛骨异，凤鸾双度羽毛班。野人仰德心如渴，梦入钧天听佩环。
赠保昌刘明府
作者：唐璧
朝代：明

刘侯磊落人中彦，早年献策金鸾殿。骤雨惊风笔阵雄，祥云丽日文采绚。远衔君命来淩江，休养生息敷春阳。疲癃枯朽发华彩，良善奸匿分毫芒。政成六载朝宗国，策马驱车出城郭。戴白垂髫不忍离，但愿车轮生四角。以手扳其辕，手腕欲断何足怜。正如孺子失慈母，我侯不留情凄然。以身卧其辙，躏轹不涅肌体折。宛似游鱼望西江，我侯不留心愈热。借也天路遥，陈情上都宪。都宪为请留，民情乃欢忭。呜呼，孰谓古今人不同，我侯德政比黄龚。我居异邑闻清风，为挥长句歌时雍。循良有传谁能读，泐诸珉玉垂无穷。
赠先师胡秋崖之子碧京行
作者：唐璧
朝代：明

一度相逢一度欢，先师仪范眼中看。融融兰室春风暖，湛湛冰壶夜月寒。诗酒正邻谭笑乐，江山无奈别离难。殷勤记取归来约，梅玉浮香共倚阑。
赠梁生
作者：唐璧
朝代：明

梁生潇泗山泽癯，旧家乔木淩清虚。平生不慕浮名利，分安所遇情如如。有田可耕水可渔，闲来开窗好读书。居易俟命何所虞，芝兰玉树辉庭除。奉甘戏彩情怡愉，天伦之乐乐有馀。呜呼，烦君为语势利徒，行险侥幸胡为乎。
连贺大捷
作者：唐璧
朝代：明

战鼓初停日未昏，挽回春意在乾坤。就中未必无良善，安得奇香为返魂。
送友人服阕之京
作者：唐璧
朝代：明

泣血已三载，还趋白玉台。清风吹别袂，明月照离杯。耿耿丹心壮，萧萧白发催。故园诗酒伴，长望锦衣回。
送张员外赴江西佥宪
作者：唐璧
朝代：明

万里春光逐使旌，之官今向豫章城。匡庐山色晴堪赏，彭蠡波涛夜不惊。四境兔狐皆屏迹，九霄鸾凤合知名。明朝草绿湖南路，我欲停车听颂声。
送张大参赴地州赈济
作者：唐璧
朝代：明

圣主求贤辅治平，我公经济占时名。云间玉垒孤峰出，天上银河一派清。惠泽已能苏近甸，恩威又喜布边城。吾侪不用伤离别，有脚阳春到处行。
送陈公子之京
作者：唐璧
朝代：明

迁拙时所弃，久与麋鹿群。讵知薇垣仙，一见能相亲。道合两忘势，不复知贱贫。谭诗尚风雅，对酒陶天真。取乐无几何，怅望京华尘。
邓佥宪顺舟过魁冈有意垂顾以予他出不果诗以寄之
作者：唐璧
朝代：明

闻说膺舟过海涯，临风曾问野人家。梅花篱落春堪赏，烟草柴门路不赊。已荷有心怜寂寞，自惭无分接英华。夜深多少相思恨，望断云霄月又斜。
鉴江别意送石大尹仲父还广西
作者：唐璧
朝代：明

鉴江潦尽水涵清，有客西还画舫轻。阮籍襟怀无俗味，阿咸文采占时名。竹林佳致当年兴，花县春光此日晴。冠佩重逢又何日，倚风长候寄来声。
青云馆
作者：唐璧
朝代：明

忆我先人雪满簪，故从此地课青衿。经营未遂当年志，继述俄成此日心。芸桂香中银汉远，诗书声里白云深。几回默坐思遗训，涕泪潸然自不禁。
风竹
作者：唐璧
朝代：明

琅玕亭亭耸高节，飒遝凉飙舞苍雪。未从天上制箫韶，且向人间洗炎热。千崖万壑寒飕飕，五月六月疑清秋。凤鸾欲下栖不稳，飘然飞上青云头。
飞章奏捷
作者：唐璧
朝代：明

羽檄淩风上九重，雪消冰泮见春容。天颜有喜颁鸾诰，煜煜金泥带露封。
龙图
作者：唐璧
朝代：明

昆仑产灵物，变化何其雄。轰訇雷电飞，浩宕风云从。真容杳难觏，望断天九重。不能批逆鳞，何以抒吾忠。愿言沛膏泽，四海歌年丰。
龙洞春云
作者：唐璧
朝代：明

老龙潜迹已多时，吐出春云态度奇。变化未能成雨泽，祥光先为报昌期。
公莫舞
作者：唐皋
朝代：明

公莫舞，公莫舞，剑光飞，观如堵。亚父诚有见，沛公不击吾属虏。岂知帝王自有真，谁能阴谋肆轻侮。君不见三章易秦法，何如一炬成焦土！尔谋非不精，尔党自相拒。壮士拥盾入，怒发冲青天。立饮尽卮酒，生啖尽彘肩。须臾间行去霸上，鸿门玉斗徒纷然。
千山温泉·其一
作者：唐皋
朝代：明
体裁：五言律诗

本为观泉到，非缘爱寺游。祇看珠涌跃，那有芥沉浮。钟定香仍散，僧依境更幽。浴馀能愈疾，吾欲约吾俦。
千山温泉·其二
作者：唐皋
朝代：明
体裁：五言律诗

石罅源泉涌，方池莹欲流。不缘阴火烈，那得沸汤浮。造化元相煽，薰蒸岂自由。吾方厌尘垢，洗濯故淹留。
宁远温泉
作者：唐皋
朝代：明
体裁：七言律诗

出廓东行三四里，问村寻寺路登登。泉如烂手羹初覆，地不燃薪气自腾。解衽却嫌讥裸体，佩兰深愧重修能。也知别有红炉妙，莫谩归功卓锡僧。
明妃曲
作者：唐皋
朝代：明

黄金不买画图中，从此春花闭汉宫。到得君王识倾国，无人主议罢和戎。
杨白花
作者：唐皋
朝代：明

杨白花，飘飘落谁家？渡江江水阔，江岸多泥沙。归来旧时树，不妨旧栖鸦。杨花不来杨叶愁，江水昼夜随东流。
象山
作者：唐皋
朝代：明

象山巍巍高万仞，元气独钟天地正。下盘厚土上摩空，翠壁丹崖相掩映。长松古柏森且稠，琪花瑶草无春秋。层峦列嶂走云气，壮观东南百二州。行人翘首劳双目，纵有丹梯敢轻蹴。除是神仙有羽翰，飞上山巅看海旭。谷中流泉清不污，其中乃是蛟龙都。龙兮一出作霖雨，遂令四海无焦枯。衡岳相望仅为伍，始信东山能小鲁。矻然一柱擎苍天，天下仰瞻今又古。
登岱
作者：唐禹
朝代：明
体裁：五言律诗

玉检藏丹室，瑶台插上方。攀崖入龙峪，穿径绕羊肠。石险形疑坠，泉流势欲翔。未明登日观，彷佛见扶桑。
送李缺斋
作者：唐禹
朝代：明

高士岗头晓日晴，峭帆亭下春风生。日曛云影潭光丽，风约池芹水气清。隐几静馀南国梦，看碑深有岘山情。百年古调还朱瑟，桃李无言满洛城。
与友人乞素馨花
作者：唐秩
朝代：明

爱伴清香养此情，只因性懒却空庭。带长方绕纱窗草，水煖惟生石沼萍。琴韵凄清春有恨，花魂寂寞酒难醒。名园雨罢风光好，应许诗狂乞素馨。
与知友看旧稿
作者：唐秩
朝代：明

生来事事可伤心，开口何曾有好音。自是不平方叹息，休嫌未病学呻吟。元猿叫月霜初冷，杜宇呼春血不禁。满眼豪雄都得意，谁能为我泪沾襟。
代妓赠别歌
作者：唐秩
朝代：明

生别离兮情不禁，远别离兮情更深。海门牵袂泪盈襟，有口难尽平生心。昔年春月满窗纸，与君戏学鸳鸯侣。一盏孤灯照帷里，话话歌歌终复始。如今冷落已三年，又泛潮头万里船。注目轻舟自翩翩，下有海水上有天。天难登兮海难测，海天透眼去无极。此心难说亦难识，甘逐马蹄船柁迹。马蹄船柁去茫茫，有梦恐不到君傍。潮增水兮云遮山，凭谁为问饥渴寒。吁嗟人情难割舍，千句回文亦难写。雁得暖时向北也，秋凉还忆衡阳野。君情淡兮我情浓，未至绝兮还相通。中原花柳争春风，一见未必心肠同。是我苦兮君亦苦，我憔悴兮君险阻。鸥鹭双双宿江浦，潮风带云云带雨。乞住兰舟再一语，舟人不肯慢摇橹。
伤旱
作者：唐秩
朝代：明

龙懒谁鞭得，端妍肯借津。讼风文自巧，投魃话非真。火稻熟翻白，山花瘦更颦。银河无限水，一滴不分人。
和月洞仙师韵寄僧无已
作者：唐秩
朝代：明

忙里偷生了未忙，安心聊当眼前方。求仙已许飞腾药，对佛专烧解脱香。却恨此身真臭袋，不知何物是禅床。他年定作淮南犬，看守山门紫翠房。
和行甫侄咏菜
作者：唐秩
朝代：明

野花青青半顷畴，蝶蜂何故傍人游。元都净尽千年恨，老圃清香一味秋。嫩叶安排青玉案，新茎抽出白芽筹。咬根惟愿汝知味，百事如今愧未酬。
咏窗前白鸡
作者：唐秩
朝代：明

不似虞庭锦样斑，也传五德在人间。阶前吸食苔千点，窗外啼晨月一湾。清色何曾沾雨露，短翰那得逐云山。尘笼未脱浑如尔，却笑雍陶起放鹇。
壮游叹
作者：唐秩
朝代：明
体裁：古风

眼界不开心胸寒，脚迹不广眼界窄。自古贤圣与仙佛，生来何曾恋家宅。天地生我本奇特，近年人事日萧瑟。奇志汨没头低垂，自恨自坏将谁责。惜昔曾为公子行，画船箫鼓真煌赫。紫盖辟人无官职，方伯避车山道侧。当时先君爱教我，名山携我登览星高摘。可怜年少无知识，江山妙处未曾得。归来胸中还驰忆，有时讲论求精辟。如今正欲出游观，堂前老母半垂白。胜境于人多逆格，寥寥斗室孤吟客。琴诗一会只八人，惟好琴诗交不择。有托而逃混下流，谁知威法相惊吓。嗟尔为我家破荡，欲向江山探奇迹。山中淡酒亦堪沽，路畔啼莺空痛啧。花娇草软满眼明，诗媒何处非良策。君如浮萍无常迹，我似井蛙徒阁阁。人生行藏难自期，离合悲欢不定额。一曲离歌夕阳陌，停云散尽惊秋色。
壮游叹
作者：唐秩
朝代：明

眼界不开心胸寒，脚迹不广眼界窄。自古贤圣与仙佛，生来何曾恋家宅。天地生我本奇特，近年人事日萧瑟。奇志汨没头低垂，自恨自坏将谁责。惜昔曾为公子行，画船箫鼓真煌赫。紫盖辟人无官职，方伯避车山道侧。当时先君爱教我，名山携我登览星高摘。可怜年少无知识，江山妙处未曾得。归来胸中还驰忆，有时讲论求精辟。如今正欲出游观，堂前老母半垂白。胜境于人多逆格，寥寥斗室孤吟客。琴诗一会只八人，惟好琴诗交不择。有托而逃混下流，谁知威法相惊嚇。嗟尔为我家破荡，欲向江山探奇迹。山中淡酒亦堪沽，路畔啼莺空痛啧。花娇草软满眼明，诗媒何处非良策。君如浮萍无常迹，我似井蛙徒阁阁。人生行藏难自期，离合悲欢不定额。一曲离歌夕阳陌，停云散尽惊秋色。
客中七夕
作者：唐秩
朝代：明

昨夜江中雨洗车，梦回宫禁忆东华。化生盆里曾留种，乞巧楼前未散花。鸟鹊已成天上路，江山还隔海边家。无情离别心何许，要借当年奉使槎。
客夜
作者：唐秩
朝代：明

对客鸣琴罢，孤灯照寂寥。眼穷千里月，肠断一声萧。镜里人应瘦，秋边客更焦。未除烦恼障，何处不魂销。
宿虞洞馆和戴黄门韵
作者：唐秩
朝代：明

身世归何处，行行趁晓鸡。客逢情上好，家在望中迷。有梦知花恨，无聊任马嘶。自惭心未了，南北又东西。
怀坡堂与僧半壁话步牛洲翁韵
作者：唐秩
朝代：明

尘里浮生度岁华，谈禅半日见无涯。惟凭静坐思三教，每遇高僧话一家。定慧不闻反舌鸟，色空聊种佛桑花。雅知宋代东坡老，午夜晴天吐彩霞。
新婚别
作者：唐秩
朝代：明

人情浓交始，况两俱少年。席同七尺躯，卺合百年缘。尊嫜景临暮，双双坐堂前。看我两人拜，一笑开春筵。一生无契阔，誓如金石坚。岂知命途舛，兵火三更颠。见我颜色好，黑索苦相牵。一步一下锤，迫我度山巅。丈夫不忍舍，弃死走山缠。又怕刀鎗凶，远号尽一言。此情难话了，瞑瞑东方天。满目太平世，干戈何惨然。人生情难制，矧乃并头莲。本是天生合，今为人事迁。此身虽去去，心内苦邅邅。若得数年好，此念亦少捐。不惜为君死，痴图后会还。半璧初生月，何夜重团圆。
晚坐
作者：唐秩
朝代：明

鸡栖斜日暮，犬吠噪鸦忙。酒醉诗魔壮，琴疏指甲长。春情凭梦了，野思为尘荒。独坐青苔软，无风心自香。
晦夜双溪兄来访和韵
作者：唐秩
朝代：明

独坐山村一草亭，交穷更得性情清。敲门却笑苔新破，凉夜何妨月未明。半世为多凭病懒，百年谁与了诗盟。相逢且拚灯前醉，身后宁知记姓名。
月蚀
作者：唐秩
朝代：明

团圆才放此宵奇，谁解翻逢正蚀时。点缀未惊仙女梦，昏迷空障桂花枝。运衰多在清明世，身贱何须诡怪诗。从此不教情着我，任从欢合与悲离。
病久与友人话旧
作者：唐秩
朝代：明

别后惟轮月到庭，酒妨多病得常醒。落花更觉伤春切，啼鸟那堪着耳听。运去君能安困阨，年来我亦歏孤零。一灯话旧浑如梦，相对无聊尚眼青。
直钓吟
作者：唐秩
朝代：明

年来随人钓溪侧，终日不得个鲂鲫。特向渔翁问其然，笑煞群儿还未识。人钩曲，我钩直。风钩遇鱼便可得，直钩空饵送鱼食。及见玉川吟，古愚真我逼。我今亦欲打钩曲，只恐伤鱼口血出。
秋夜偶书
作者：唐秩
朝代：明

天气重阳老，柴门菊未花。漏床多苦雨，村夜不闻笳。窗眼风来急，山头月落斜。秋悲无奈处，又得数声鸦。
答五羊梁存吾区白斋诗笺遂和原韵
作者：唐秩
朝代：明

千里同心岂偶然，琴诗应许我随肩。情如白雪宜三弄，眼见青山又几篇。明月精神无梦扰，浮萍身世任风牵。何时茅屋烟霞里，磨剑归来趁壮年。琴诗原不浪浮名，千里无心得识荆。阶上瑞兰应有种，匣中宝剑尚能鸣。斯游在世真奇梦，何法于今可当情。发白眼青天色好，江门秋月正空明。
答五羊梁存吾区白斋诗笺遂和原韵·其一
作者：唐秩
朝代：明

千里同心岂偶然，琴诗应许我随肩。情如白雪宜三弄，眼见青山又几篇。明月精神无梦扰，浮萍身世任风牵。何时茅屋烟霞里，磨剑归来趁壮年。
答五羊梁存吾区白斋诗笺遂和原韵·其二
作者：唐秩
朝代：明

琴诗原不浪浮名，千里无心得识荆。阶上瑞兰应有种，匣中宝剑尚能鸣。斯游在世真奇梦，何法于今可当情。发白眼青天色好，江门秋月正空明。
答双溪兄简即步原韵
作者：唐秩
朝代：明

西郊有路透东郊，尘病情牵万里遥。啼鸟不愁秋出院，好风常带水过桥。此时酒醉醒还梦，何处山堪渔更樵。夜半月明帘外坐，不知花影为谁娇。
答碧山陈翁夜谈口号
作者：唐秩
朝代：明

月轮半璧向西斜，翳眼空中几样花。灯影无风偏自动，独吟有恨为谁嗟。碧山春老开红杏，孤鹤田荒饿白鸦。秋竹乱敲喧荡甚，敢传声到老仙槎。
简答吴琼罗
作者：唐秩
朝代：明

秋花冬菊从何如，略染狂风叶又疏。明日岂知山外暗，青松空向梦中虚。半生未得消诗酒，千载谁为记毁誉。正爱江边茸草厚，得同麋鹿到华胥。
自咏海天孤鹤
作者：唐秩
朝代：明

秋海霜天放眼青，雪衣丹顶破云轻。缑山便欲辞尘世，华表宁堪寄好声。赤壁夜深人未梦，沙场箭落客空惊。不知何日能归去，直到珠楼十二城。
自拟挽辞
作者：唐秩
朝代：明

闻道悔已迟，枉生非我欲。奇志负初心，介性那堪俗。父没行无成，未能善式谷。自知逆天命，九祖陷鬼局。抱此不测罪，虽生名更辱。愿辞人世缘，甘心受地狱。天怜此生念，魂托应有属。怀哉五云仙，视同真骨肉。我愿执其鞭，相随捧马足。委尸无挽客，有稿凭谁录。错个好人身，死生同促促。
观盒中金鱼
作者：唐秩
朝代：明

水浸玻璃界，环生异样花。点穿青菱荫，游拨绿萍遮。细縠堆新锦，晴天散晓霞。可怜颜色好，不得大生涯。
访西野兄乐耕亭竹下看奕即事
作者：唐秩
朝代：明

竹底围棋看亦清，到人败处也心惊。蝶随香影忽飞入，鸟爱浓阴时宿鸣。饮酒举杯应怯病，倚栏无话不胜情。生来幸会丰年乐，一片黄云接郡城。
赠友人远游吴楚歌
作者：唐秩
朝代：明

我尝欲入五云中，身骑丹凤乘黄龙，上天下地景无穷。西天谒佛祖，东海拜仙公。脱离尘世览长空，约随去问先天翁。谁知此身无仙骨，居焉仍在一亩宫。而今君向吴楚去，正是世界纷华处。江山第一放眼开，人间何物可着虑，归来共话无穷趣。
走笔题友人笑游海宇卷
作者：唐秩
朝代：明

笑大道，空难掬。笑人情，多反复。笑云易散笑风狂，笑山巉岩笑水曲。笑花开落无定形，笑天西北有不足。笑地东南洼陷多，笑海翻波高过屋。笑月圆缺笑日阴，笑时无右分寒燠。笑鸟飞鸣入罗网，笑鱼泳跃遭罟毒。笑虎呈威白鹿吞，笑龙变化神能屈。笑佛有灵巧拈花，笑仙白日忙飞速。笑琴不遇知音人，笑诗未奇惊人目。笑醉不知雷雨声，笑梦未了黄粱熟。笑生只为饥渴忙，笑死专听妻儿哭。笑官凭法任重轻，笑客争逐图酒肉。眼前何事非可笑，笑老乾坤忘荣辱。君今避祸向远行，朝笑游兮暮笑宿。我今甘与世诙谐，欲笑不能常仆仆。谁能忘笑随世缘，胡卢开口任穷蹙。
过兄处陪李三吴四诸人即和原韵
作者：唐秩
朝代：明

昨夜春堂倒玉卮，诗歌奏出十分奇。东风醉眼花偏好，明月看人酒更宜。自信生来惟爱笑，深渐梦里未曾知。兄酬弟劝何妨病，今日重逢莫厌迟。
元宵与阎天秀老友赏月
作者：唐穆
朝代：明

一杯喜趁月明酬，如此春光肯负不。灿灿银冰垂绮席，盈盈珠玉映云楼。景好多开陈世笑，花狂还上老人头。相逢莫浪尊前放，白首今宵几处游。
初二夕报南川远行终夜思之追送至白沙又恋恋至暮
作者：唐穆
朝代：明

日暮惊传雁，更阑未帐牙。榻前千种思，灯里数团花。迅去南川马，轻追白水沙。情知难作别，迟落晚天霞。
名公纪遇·于时予与许太尹时泉盖新知也
作者：唐穆
朝代：明

长云不离天，森林不去地。俯仰斯人徒，天地同气谊。千里亦匪遥，并驾歌戾止。人生重相知，何论疏皆异。一盖孔程倾，杯酒元黄懿。谁云此襟期，古今乃殊致。缅兹良晤难，好怀安可寘。莫惜携手迟，但愿断金利。仰首思停云，元亮有同志。世路崎崄多，转盻忽如弃。赠子写绸缪，永慰旅中意。
和郑篁溪不寐韵
作者：唐穆
朝代：明

坐久临更寂，歌浓伴月明。旅怀频恋目，残籁苦吹声。灯信花前结，春容酒后生。遥思寰海客，休戚几关情。
和阎聚奎子游学万军
作者：唐穆
朝代：明

丈夫到处是豪游，万卷生涯此担头。道大浑忘天地老，心閒那解利名休。岩封去去黎侯胜，桃李森森狄圃收。一枕诗成君正别，锦囊端副友生求。
寓石头城七夕借与
作者：唐穆
朝代：明

谩说莫愁台己古，更看秋夕鹊桥新。惊心牛女何时约，乍眼姮娥此地亲。经岁灯花刚过漏，隔溪烟柳又逢春。无端斟酌天家事，不道人间亦写真。
甲辰仲夏八日寓黄塘忆洞元吴子归南海予至此已半月馀矣诗云渡海盖遥度之也
作者：唐穆
朝代：明

刚别重山外，相逢渐面非。片云浮目远，孤月照形稀。渡海舟应到，朝天马正飞。萱庭春昼永，嘱与报归期。
甲辰仲秋同内斋至姑苏江口因东旸年兄抉台佐守之报遂别去台约明春访予于金台然内斋于东旸舅甥至懿也予于内斋乃白首知己也思其别忆其来情自无已诗以将之
作者：唐穆
朝代：明

仗剑遥同萍水游，那堪江柳又分舟。知音人去丝桐冷，倚玉筵开丛桂留。白首行藏缘我定，青天肝胆许谁酬。相思独望在秋月，犹忆春光共上楼。
答螺冈寄韵
作者：唐穆
朝代：明

天涯那得此离言，寄到羊城九曲轩。我有深情随逝水，愿从南海送涓涓。
自吴季明饮归有感
作者：唐穆
朝代：明

百岁才惊三日别，寸心却似千里违。吾怀不尽灯前酒，君意犹加雨后衣。欲托雁鱼书尺素，还疑形影到柴扉。人生最惜销魂事，几度相思梦里依。
舟中探珠子赠陈独庵
作者：唐穆
朝代：明

兴来相赏景何如，渺渺青天数一珠。日朏初看偏隙白，月低还眺半湖虚。轻圆留点穿来好，有孔含光照远无。何□□□高世□，□逢惊讶□□卢。
补题曹叔冈铁拐仙图
作者：唐穆
朝代：明

眼开白日空今古，手把轻云任指挥。寥落生涯壶口外，浑忘天地是双扉。
谢人见惠香品
作者：唐穆
朝代：明

软着丝罗绌裹丸，香风款款透心肝。人间何物传来异，掌上开封墨木乾。一水红梅凭落叶，百年仙遇喜乘鸾。前生蟾桂今宵月，漫抱阳台作梦看。
赞文邑韩机训妻朱氏守节氏
作者：唐穆
朝代：明

金石为心铁作肝，备尝艰苦不辞难。相随沦殁孙和子，独抱松贞耐岁寒。
赠王指峰司教定安
作者：唐穆
朝代：明

职清终是贵，路近即为家。雁报千金易，云瞻一路赊。座开新幕客，锦烂故园花。长昼闲蓬枕，春风自放衙。
赠王指峰教谕·得宸字韵
作者：唐穆
朝代：明

文翰曾经品玉宸，綵毫摇映泮池春。杏坛化雨赏心远，水暖江清寄兴频。官近故乡风习熟，堂登大雅广陶甄。诸生谩笑阮囊涩，游咏偏多得句新。
赠符澄溪子赴南雍
作者：唐穆
朝代：明

金缕春萦树，莺啼晓破烟。泮池观海近，云砥淬锋先。万卷书横架，三秋榜丽天。燕台杯送剑，不是荡离筵。
过庾岭有感
作者：唐穆
朝代：明

云岭何年辟，挥鞭此日行。步高天转近，眼阔景常清。勋业空前古，乾坤著大名。太平有几相，屈指溯前生。
送周清溪先生福州司训·从员山周家谱采入
作者：唐穆
朝代：明

广文官冷未为贫，木铎声高道自尊。二载烟尘辞九陌，一襟风月占三山。久甘苜蓿寒牙嚼，肯厌虫鱼白首斑。济济英才星斗望，古风远矣看追还。
送广信吴医士
作者：唐穆
朝代：明

业传三世丹初熟，药转千炉效更奇。喜我有缘逢葛老，令人到处说卢医。一身无病怀常胜，四国多瘢梦未稀。我技非医心却是，苍穹何日慰烝黎。
送彭密渊别归
作者：唐穆
朝代：明

白云天上密渊子，沧海人间此日来。踏遍尘寰万万里，回首四望忘崔嵬。主人留子一年好，见子欲别心如摧。去去仙风何处约，眼前金马亦蓬莱。
送彭密渊谈仙适弟存吾以诗约彭赴罗浮武夷予不能赴赋此
作者：唐穆
朝代：明

欲向鸿濛问路迟，海天相遇欲何之。黄金丹诀原非幻，白首禅缘亦自疑。天地几人能不朽，灵丸一点本相随。与君话到无穷处，不说罗浮即武夷。
题张鹤野鸣鹤图
作者：唐穆
朝代：明

郁郁望青野，昂藏有仙姿。众鸟不比俦，孤高自幽奇。嘎然向空啸，慷慨舒光仪。零零祥露降，袅袅清风随。凛凛寒威斗，萧萧夜气吹。眷兹灵耿性，岂似浪味咿。孤琴亦难宣，千载空中词。清晨入雷鼓，洛阳远闻之。何况凌云冈，钧奏迭笙篪。志公飏林麓，庾子唳孝思。何况托王土，宁忍噤明时。徽音不多得，一鸣震天逵。鴳鸠既屏迹，鸾凤应相期。但作盛世鸣，不为尘网羁。繄彼啄群鸟，终日受拘縻。含声樊笯中，低俛徒凄其。悠哉九皋情，举世谁能知。
题陈南阳乐园
作者：唐穆
朝代：明

已伴光风五十春，兴来此日复清芬。剧怜蓬岛宜仙侣，未信金门有散人。笑对花间还坐晚，醉忘瓮口更开新。南阳胜景看无尽，留取琅玕赠好因。
璞墩
作者：唐继祖
朝代：明

篑土峨然峭插天，烟笼虹气郁山巅。价轻肯作楚人泣，韵雅终调大舜弦。风座已惊飞屑润，云枝还看采苞鲜。他年瑚琏郊堂后，万国南熏颂太平。
中秋和龙子高
作者：唐肃
朝代：明
体裁：五言律诗

白白初悬月，青青不尽天。乍经银汉外，又满碧囱前。钟阜思归夜，淮城坐谪年。曾挥两行泪，愁对一轮圆。
刘松年山居图
作者：唐肃
朝代：明

曾逐大茅君，峰头卧古云。鸟青呼作使，鹤白养成群。客较丹砂法，童窥玉券文。近来烟火断，花气作垆熏。
和牛士良
作者：唐肃
朝代：明

咽咽铜虬水，浏浏青琐风。掖斜观斗转，帘疏望月空。出门步清影，循阶行露丛。眷此光霁景，感予微眇躬。观国岂非愿，怀亲方蔚忡。
宿真庆庵（得心字）
作者：唐肃
朝代：明
体裁：五言律诗

落日古城阴，萧萧竹树深。雨花知佛境，流水识禅心。月到翻经榻，苔缘挂壁琴。不因支许旧，那得遂幽寻。
智伯头饮器歌
作者：唐肃
朝代：明

饮伯头，些伯鬼，伯死宁知头作器。玉盘酒滴猩猩红，血波倒浸泥丸宫。雷吼无声电睛坠，伏犀骨断漆花腻。老龙一吸银海涩，饮阑掷杯怒发立，英魂夜半不敢泣。君不见君漆头，臣漆身，恨君蓝台争谏臣。
秋江曲
作者：唐肃
朝代：明

妾家住银塘，石楠秋叶香。忆君荡桨去，江水与愁长。西风夜泣荭花露，鸭觜岸低人不度。冷莎如针刺烟素，鸳鸯飞来畐去。
蔡渊仲散木庵归来图
作者：唐肃
朝代：明
体裁：五言律诗

虎观紬书罢，龙江返棹初。白金君赐重，黄发宦情疏。浩荡芝山色，萧条散木居。春田犹及种，归理白云锄。
送陶元庸
作者：唐肃
朝代：明
体裁：古风

有酒浇赵州，无酒酹鹦鹉。不逢平原君，何须识黄祖。杀姬谢躄士，兹事付尘土。谁能爱文章，甘受嫚骂侮。丈夫气盖世，身为知己许。苍茫风尘际，因子慨今古。临岐舞铜剑，霜隼陵平楚。去矣江国遥，相思隔津鼓。
铁塘书事（此诗为杨完哲而作）
作者：唐肃
朝代：明
体裁：七言律诗

鬼马萧萧踏暮云，花奴啼杀故将军。雕弓不反腰间韔，玉貌空啼马上裙。报国有心徒耿耿，驭兵无律竟纷纷。关西太尉非华胄，谁撰麒麟石上文。
题宫人图
作者：唐肃
朝代：明
体裁：七言绝句

洗花染线刺春罗，凤翼双飞锦作窠。暂起非关针力倦，海棠时节困偏多。
题张孟兼所注谢翱西台恸哭记后
作者：唐肃
朝代：明

宫中六更初罢鼓，蓝田玺玉沈崖浦。庐陵忠肝一斗血，去作燕然山下土。桐江水落秋日颓，有客歌上严光台。石根敲断铁如意，万里北魂招不来。西风又涸滦河水，故老寥寥知者几。珍重睢阳季叶孙，笺简能裨两朝史。
题陶谷邮亭图
作者：唐肃
朝代：明

紫凤檀槽绿发娼，玉堂见惯可寻常。作歌未必肠能断，明日听歌更断肠。
余自南赣赴抚山东郡博吴诚以乡人携酒来送过宿赋此别之
作者：唐胄
朝代：明

宦辙每相逐，乡缘独何奇。竹枝插老菊，天亦怜衰痴。吾子胸中秀，清荷映涟漪。健鹗秋气雄，方欲凌云飞。携樽不能劝，春风吾自卮。无端桑梓谈，鼓角星河低。滔滔触人声，一夜杨梅矶。明朝古处州，旌旆看青齐。
余自南赣赴抚山东陈都宪原习来代以年谊之厚操舟送至储潭席间赋诗见赠步韵酬之
作者：唐胄
朝代：明

淡云清晓塞，细草绿春洲。名已三朝旧，心应四海周。威扬新阃钥，别重远山舟。白首分携意，公乎莫亦犹。
关羽濑
作者：唐胄
朝代：明

破虏忠名万古秋，三分割据百年休。汉臣汉贼痴还慧，何用生儿似仲谋。
包茅山
作者：唐胄
朝代：明

三脊不供谁缩酒，六千地总付秦黔。青茅常共荆州在，罪与齐桓数到今。
南安赵别驾璧以父母俱上寿同以十一月七日为生辰绘上寿杯图驰献予同年太守李彦文属予作诗美之
作者：唐胄
朝代：明

八秩齐眉健，人间盛事稀。一阳开七日，初度庆双依。情极传佳绘，天长恨远飞。瑶池今岁会，祇把梦魂归。
和少参陈龙山佥宪张白山游冰井寺诗
作者：唐胄
朝代：明

冰井消尘尽日清，山林灯火映星明。乾坤寤我三生梦，烟月添人一种情。杯付江湖思旧侣，诗愁鱼鸟结新盟。白山节钺龙山印，管到风花次第生。
和黄芳景贤祠诗韵
作者：唐胄
朝代：明

鸿名今古并风翔，过化生身一地芳。经纬文章星斗丽，主宾英爽海山光。四朝俞咈尧还舜，九死荒遐惠更黄。此日瓣香祠下拜，渊珠冈玉共难量。
哭黄处士东皋惟坚
作者：唐胄
朝代：明

心安随处隐，何必鹿门深。马瘦囊诗骨，榕清生客阴。曾携巢谷杖，不见披裘金。惟有东皋卷，灵魂不了寻。
喜鹊
作者：唐胄
朝代：明

横斜银汉仙桥远，派衍金笼海国赊。地气北来知世运，喳喳传喜遍天涯。
复周汝实以送饶令入觐诗请校正
作者：唐胄
朝代：明

诗字五十六，字字若铿锵。欲窜难加点，微吹觉有芒。品题推独步，计别仅三霜。只恐临歧客，开函喜欲狂。
宴长清张仲宝陈伯孚来访
作者：唐胄
朝代：明

见报长清访，恍疑天降之。已看张仲宝，又见陈伯孚。十载人间遇，千山梦里途。清风今夜月，人意亦知乎。已知话不尽，相见且心宽。世路风烟阔，尊前面目难。缘应无俗结，梦尚未吹残。明月黄花节，东西各据鞍。
宴长清张仲宝陈伯孚来访·其一
作者：唐胄
朝代：明

见报长清访，恍疑天降之。已看张仲宝，又见陈伯孚。十载人间遇，千山梦里途。清风今夜月，人意亦知乎。
宴长清张仲宝陈伯孚来访·其二
作者：唐胄
朝代：明

已知话不尽，相见且心宽。世路风烟阔，尊前面目难。缘应无俗结，梦尚未吹残。明月黄花节，东西各据鞍。
寄酬王廷信赠别韵
作者：唐胄
朝代：明

山客原来久恋村，桃花休笑出桃源。风云天上惊回梦，犬马人间未了恩。湖好知章终乞镜，檄忙毛义苦临门。秋深白酒黄鸡并，席上应留醉我尊。
忆朱南冈少参
作者：唐胄
朝代：明

曲靖欢看候火红，疏帘孤馆自生风。己呼厨急开清圣，可奈天留忆戴公。万里越燕初夜永，几时江海更秋空。想应鲍叔心如月，处处还随照短蓬。
拜扫唐颐庵墓补松
作者：唐胄
朝代：明

细雨宜松不恶侵，要看参汉长春阴。千年骨肉寒烟陇，百叶云仍秋露心。白日乾坤人事换，青山今古世情深。翠涛声惨愁云鹤，岁岁群悲酹远林。
新春咏
作者：唐胄
朝代：明

太平触处麦连歧，吹鬓东风又此期。深喜轮台丹诏早，不妨渭水钓竿迟。漏梅泄柳窥天意，问舍求田敢自遗。把镜朝来还独笑，一春花鸟瘦添诗。
晒蚬
作者：唐胄
朝代：明

一禽戒非孝，罨蜊怜赤族。苟时法不禁，况乃意向属。平生毛错馋，晒蚬一掬足。水暖溪沙清，趁采供欲逐。椒盐濈蒜苏，瓦烈风味纳。破齿糟自香，洗尽菜根腹。珍鼎恐未兼，情私欲献曝。死怪河豚痴，癖笑蟹螯独。醉乡苟未知，醺眊空醪醁。何劳笑粗人，销帐香羔肉。人生在适情，秋鲈思乡屋。坡仙向来知，愈厌蒸压玉。
普淜
作者：唐胄
朝代：明

去年过西湴，今年来普淜。青山几万里，应笑人能通。人生苦飘泊，何异云从风。霮䨴满中庭，倏然西以东。回看辇毂英，白首何从容。岂不自念惜，皇恩谁终穷。风云碛上恶，沙石关塞重。奋激何家为，髀肉嗟重生。剑未血郅支，老骥终槽腾。平生报主志，岂在金印封。苍生何时宁，白发日夜生。勉旃复勉旃，无愧桑与蓬。
李
作者：唐胄
朝代：明

曾甘嘉庆醉房陵，土果羞将向客称。酒色春浓聊自媚，醯浆腊酿只人憎。敢于老氏誇宗派，疑与曹公是裔仍。盛夏令人思京国，玉沈冰盌破烦蒸。
李
作者：唐胄
朝代：明
体裁：七言律诗

曾甘嘉庆醉房陵，土果羞将向客称。酒色春浓聊自媚，醯浆腊酿只人憎。敢于老氏誇宗派，疑与曹公是裔仍。盛夏令人思京国，玉沈冰碗破烦蒸。
果化州
作者：唐胄
朝代：明

花引醒眸鸟叫愁，荒夷岁晚亦寄游。黄茅紫磴疑无路，一抹烟开果化州。
次方伯东桥诗
作者：唐胄
朝代：明

兀坐方呼酒，诗筒忽到门。剧怜春兴满，更见古音存。风月笼麟阁，烟霞尽兔园。惟愁劳梦卜，猿鹤怨山樊。啼鸟惊春去，柴车特地来。固知逢不易，未尽兴空回。海内思安石，阶前舞老莱。自从诗有约，夜夜菊花开。
次方伯东桥诗·其一
作者：唐胄
朝代：明

兀坐方呼酒，诗筒忽到门。剧怜春兴满，更见古音存。风月笼麟阁，烟霞尽兔园。惟愁劳梦卜，猿鹤怨山樊。
次方伯东桥诗·其二
作者：唐胄
朝代：明

啼鸟惊春去，柴车特地来。固知逢不易，未尽兴空回。海内思安石，阶前舞老莱。自从诗有约，夜夜菊花开。
瓜州阻风
作者：唐胄
朝代：明

万艇渔灯半晦明，稀微海角晓云轻。山连北固青迎眼，水激中泠白拂旌。尽望潮涛烟鸟影，终宵风雨蒻蓬声。茫茫天堑分南北，不尽行人今古情。
红鸡冠花
作者：唐胄
朝代：明

花名不解作花妍，花似鸡冠像可怜。文帻偏妆丹点蜜，斗鍪再接血痕鲜。甘陪菊淡偕梅瘦，不惹蜂狂与蝶颠。岁晚朱颜谁更在，寒盟如此共年年。
苟夫人墓
作者：唐胄
朝代：明

绕水环山拜此坟，孝思今见大将军。地灵自会埋香骨，天巧今还说旧闻。卵咽神凭玄鸟降，喙残劳有义乌分。人生那尽空桑是，翘首漫东望白云。
藤作
作者：唐胄
朝代：明

剑门藤丝如发细，纤巧争先出新意。万安土瘠民多贫，家家藉业为生计。纤纤闺指称绝奇，牝丹荏染凤交嬉。官工家派多精致，细迟过限爹遭笞。十八嫁裙无一幅，朝朝暮暮劳官役。岂知生业反为魔，遂甘自尽家难息。满城感泣增悲恫，祸州尤物何时穷。英灵胡不上诉帝，条蔓枯尽山为童。九州厥贡古来有，篚荐随方那敢后。交州荔支建州茶，惊尘溅血民始咎。珠崖地在大海中，汉因玳瑁始开通。未几祸起广幅布，东都复县伏波功。永平滥觞儋耳贡，后启缤纷非土任。瑁官珠殿尤苦刘，紫贝鼊皮聊缓宋。惟我祖宗怜远土，两朝优诏特矜楚。公使踰法许具闻，气焰权奸犹歛阻。后至先皇弘治初，大禁贡献民熙和。振儋金香罢唐例，南宁银姜无宋科。民赖优游三十载，肇此厉阶谁复再。公贿私贡恐已迟，谁体圣心存海外。妻号儿哭无朝夕，催吏那知更下石。谁能临武叫天阍，守有徐方留郡迹。君不见女苦吉贝男苦䔲，停车请免崔相公。前朝旧事数百载，至今青史扬清风。福星监司贤太守，民殃至是公知否。
衢州石塘橘
作者：唐胄
朝代：明

昔过龙阳感旧枝，石塘今见子离离。清霜寒露催金壳，春雨秋风酿蜜滋。画舫万笼燕与魏，青林千顷鹿和狮。瑶池可有金丹渴，桃畔栽堪此地移。
谒桐乡王汝学先生
作者：唐胄
朝代：明

乡曲仰前修，每恨时不遇。再濯湄邱波，三洒深庵涕。岿然赖公存，硕果坚固蒂。渺以一南儒，京师避头地。囊括天下士，尾闾收无际。耿耿胸中物，落落湖海气。汲古修绠深，董马在伯季。胡为枘凿殊，明眸尘土蔽。坐使万夫特，一麾老下吏。挂桑长弓闲，刈苕湛卢利。平生五车书，一策用未既。语剩何须多，盈箱酱瓿隶。对此鸡肋盘，佳味天然？。玄牝希夷精，侯鲭屡护致。随伸信手长，阿育青螺髻。玉屑凤脑香，芝丝驼橐腻。一啖痊百疴，岂但惜掷弃。事久真乃出，谁能障一袂。所以南丰老，终与欧苏俪。悯顽上帝心，说来箕失丽。含章不一舒，括囊造化忌。愿将万斛泉，起作一流滞。震泽入三江，大海会源系。神龙起九有，霖雨乃馀溉。文墨云仍孙，敢尔托未契。所以启玉壶，刀圭期一哜。步进百尺竿，貂乏狗可继。
谒桐乡王汝学先生
作者：唐胄
朝代：明
体裁：古风

乡曲仰前修，每恨时不遇。再濯湄邱波，三洒深庵涕。岿然赖公存，硕果坚固蒂。渺以一南儒，京师避头地。囊括天下士，尾闾收无际。耿耿胸中物，落落湖海气。汲古修绠深，董马在伯季。胡为枘凿殊，明眸尘土蔽。坐使万夫特，一麾老下吏。挂桑长弓闲，刈苕湛卢利。平生五车书，一策用未既。语剩何须多，盈箱酱瓿隶。对此鸡肋盘，佳味天然�。玄牝希夷精，侯鲭屡护致。随伸信手长，阿育青螺髻。玉屑凤脑香，芝丝驼橐腻。一啖痊百疴，岂但惜掷弃。事久真乃出，谁能障一袂。所以南丰老，终与欧苏俪。悯顽上帝心，说来箕失丽。含章不一舒，括囊造化忌。愿将万斛泉，起作一流滞。震泽入三江，大海会源系。神龙起九有，霖雨乃馀溉。文墨云仍孙，敢尔托未契。所以启玉壶，刀圭期一哜。步进百尺竿，貂乏狗可继。
谢张挥使翼翱见惠蒲萄
作者：唐胄
朝代：明

水晶数颗带枝新，折赠惊添岛屿春。色瑩紫霞珠帐雾，味空甘露海林珍。荔枝上馆迎佳客，玳瑁先朝认故人。却恨口乾无得遗，手拈那觉泪沾巾。
谢张挥使翼翱见惠蒲萄
作者：唐胄
朝代：明
体裁：七言律诗

水晶数颗带枝新，折赠惊添岛屿春。色莹紫霞珠帐雾，味空甘露海林珍。荔枝上馆迎佳客，玳瑁先朝认故人。却恨口乾无得遗，手拈那觉泪沾巾。
谢陈秉钧送腌蟹诗
作者：唐胄
朝代：明

海味江荠漫策勋，污邪霜冷晚收云。酥螯破玉津先溢，膏腹开金酒自醺。韭瓮久能酸措大，糕盘空自饱将军。从今甘附平南癖，郡柄何妨与判分。
赠许节妇
作者：唐胄
朝代：明

人心真不死，世道自纲维。薄分应偿夙，浮生敢更疑。桑榆头白迈，门祚口黄痴。得慰而今后，天怜圣主知。
送索岭
作者：唐胄
朝代：明

万里滇南道，驱驰当此危。榆瞻栽汉近，鸟俯落云迟。自怪乘风疾，旁惊叱驭痴。嗟来还独笑，莫遣鬓毛知。
送范佥宪西巡洱海
作者：唐胄
朝代：明

秋霜艳菊春肥芝，我将归歌江海湄。寒梅引风吹岁暮，今君别吾将何之。相望万里得一见，閒愁洗向天之涯。所见英雄大抵合，盛名清世谁能虚。清风几夜生榻外，残编十载嗟灯馀。水天瘴海环岳渎，太微张翼朝辰枢。溺饥天不生禹稷，苍生百万皆虫鱼。况今昌期值五百，瞳已重目彩生眉。精华四海功梦卜，迸空泣血还谁欤。生平所学欲何用，安敢糟粕轻轲尼。骊驹明朝驾何处，碧鸡节使临清漪。有怀万斛那能吐，百壶未尽黄金卮。踢翻太华作垒曲，离杯倒尽昆明池。紫芝眉宇见在眼，那知地下纷卧伊。济川天边既有楫，洗耳山畔亦无溪。由来或去或不去，青山一笑休相疑。
送蒋郎中南使便归全州省祖母
作者：唐胄
朝代：明

上界清且永，而无紫金荣。下界人伦乐，光景何匆匆。乃有太白精，托居人世中。淑履本大笃，阅世真青松。灵筹纪鲐背，绿玉遗鸠筇。前年少子贵，霞被驰皇封。今年长孙归，负弩惊村翁。岁岁初度嘉，仙桃熟新冬。敬此来趋晏，称觞罗孙丛。巾襦几叶聚，兰芝炫绀瞳。瑶池宁有此，尘区美无重。酒酣歌吾诗，鹿舞令威从。
逢绍之侄
作者：唐胄
朝代：明

早发赵家围，问舟彭蠡涯。每怀辄数日，一别不多时。乍起无条语，初沾未釂卮。烟波风色远，鱼鸟看人痴。
閒中漫兴二首
作者：唐胄
朝代：明

迢递川原瘦早霜，菊黄槐绿送秋忙。碧鸡金马看人淡，白鹤瑶琴伴意长。敢忘恩波天与阔，自伤痴拙老添狂。朔风也重袁安卧，夜夜追寻到枕凉。静里风情觉道真，天空海阔尽宜人。云閒不厌交庭影，风懒无心扫径尘。万里宦游鸿爪印，两年旧识燕归前。鹿车未遂梅花路，慰得高邻载酒频。
閒中漫兴二首·其一
作者：唐胄
朝代：明

迢递川原瘦早霜，菊黄槐绿送秋忙。碧鸡金马看人淡，白鹤瑶琴伴意长。敢忘恩波天与阔，自伤痴拙老添狂。朔风也重袁安卧，夜夜追寻到枕凉。
閒中漫兴二首·其二
作者：唐胄
朝代：明

静里风情觉道真，天空海阔尽宜人。云閒不厌交庭影，风懒无心扫径尘。万里宦游鸿爪印，两年旧识燕归前。鹿车未遂梅花路，慰得高邻载酒频。
阻风
作者：唐胄
朝代：明

荡桨顺随流，柁楼高妒风。去来同一意，那敢怨天公。
题同年戴宪长苍山赋别卷
作者：唐胄
朝代：明

滇东一望无烟烽，鲁溪镇节歌儿童。一帘如水澈底冽，百鍊似铁空炉红。闻道点苍西特起，灵飘秀技耸海宇。策马不惮骋十里。云蒸石骨千窍奇，雪积朱炎万野洗，坚不磷兮白不滓。地为河岳人之理，天涯相伴真尔汝。朝摘山巅天上星，暮濯山麓海之洱。景高足称两止止，凌虚气岸实相倚。忽来山势高巃嵷，凭高亦任云荡胸。八荒四海来双瞳，烟消云散清太空。作文赠者谁宗工，文气清劲山争雄。石纹耿耿雪荧荧，读之海内惊高风。天书忽报来九重，滇氓忧驾离匆匆。食祝不用图翁容，日日见山如见翁。
题守关忠节卷
作者：唐胄
朝代：明

御史不贵铁为冠，所贵七窍心孔丹。闭关手持三寸铁，誓死不纳披忠肝。精诚感激动天听，六龙倏忽旋回銮。舍生臣节不足异，回天力大惊天颜。追思十六年来事，转危原未易为安。几事破犁谁小犊，失身何惜天几翻。披肝泣血非无士，百川既决难回澜。东都再见申屠蟠，皇朝屹屹居庸关。
题慈溪顾绣衣追慕卷
作者：唐胄
朝代：明

莫追慕，生如客寄死归故。不朽惟名不死鬼，七尺微躯安复顾。古珍速朽为天真，鸟鸾何薄蚁何亲。澹台子羽鱼从飧，公叔乐丘瑗请前。志士不忘在沟壑，何事荷锹并马革。石椁千年可固骸，圣体不应有水齧。一官遗恨负明经，缧绁不妨公冶贤。铁冠台府今岳岳，桂枝月殿香缤纷。惟公有名为不朽，有儿为不死。清尸纵解馀空衣，宁无伏度一抔土。莫追慕，空自戚，西山木主应成血。辽阳归鹤笑累累，玉匣银觞阻真宅。
题战功图送刘太参归会川
作者：唐胄
朝代：明

云头闪闪蚩尤拖，西南昏障海岳那。天阍羽檄惊四野，虎头猿臂分携戈。漫天氛祲一时扫，丹书好事图争摩。云旗铁骑纷不尽，元戎盖拥英番番。首函凤四清油渍，面缚铨哲轻鞍驮。甲兵滇池一濯洗，胭脂万顷翻苍波。街前咸叹汉骠骑，幕南清尽归来初，天生豪杰安山河。愿毕笑返青山阿，如斗金印那用他。游从赤松谅不死，千年铜狄时摩挲。云台麟阁今若何，且听世世滇讴歌。壶山归去得已多，于戏，壶山所得良已多。
题江西云厓宗室卷
作者：唐胄
朝代：明

飞云呼不来，归云还自聚。金枝满崖春，云任自来去。
题程孺人贞一
作者：唐胄
朝代：明

白发今如此，浮生只是过。心将遗托了，人奈未亡何。巾栉尘缘薄，纲常世教多。清风金管字，千古谅难磨。
题莆阳吴知州以宽可以亭
作者：唐胄
朝代：明

分足皆为处，身便意自融。三竿安乐梦，一吹舞雩风。午火空驰急，蜗涎岂解穷。兀焉今见此，大庇欲穹窿。
鸦小岗
作者：唐胄
朝代：明

鹏鸟何年去，南溟尚此墟。海腴新拓发，劫远旧灰嘘。水润性从下，坤容德本虚。不须山上泽，已悟画前诗。
毕节妇诗
作者：唐舟
朝代：明

捐生节不负闺门，女品寰中第一人。佳誉只今传岭海，伫看褒诏万年春。
游灵山得烧字
作者：唐舟
朝代：明

路出城东十里迢，深林青接野原烧。一声啼鸟幽山趣，几曲交花转径遥。天閟景灵供胜地，神孚帝梦祀皇朝。元戎为爱多佳致，杖屦追随荷见招。
九日登牛首山
作者：唐诗
朝代：明
体裁：五言律诗

牛首登高处，黄花细雨前。山深寒似腊，江远澹于烟。宝刹珠光净，金陵王气连。六龙曾驻辇，听话武皇年。
拟汉武还长安
作者：唐诗
朝代：明

汉武巡归万姓欢，旄旗千里入长安。铭功碣石东封毕，罢猎长杨五漏残。玉辇不愁驰道远，铜盘惟恐露华乾。阿娇金屋门还闭，万树宫花待共看。
赠张汝济
作者：唐诗
朝代：明
体裁：古风

楚客重山鸡，爱此锦羽衣。双目炫生花，自谓希世奇。野人宝燕石，珍藏至什袭。蕴椟待沽诸，妄意千金直。张君绩学惜未遇，纷纷薄俗轻相弃。却骋铅刀试一割，那识干将新淬厉。我知灵凤备九苞，瑞世岂徒五采毛。我知璞玉重万镒，良工琢成贵有德。他年识者定是非，嗟彼山鸡与燕石。
采莲曲
作者：唐诗
朝代：明
体裁：乐府曲辞

风微波不起，日暮未回船。贪看鸳鸯鸟，时时误采莲。
题深云卷
作者：唐贞
朝代：明
体裁：七言律诗

轩构深云隔杳冥，一时遮断万山青。谷中虎啸风抟阵，洞口龙归雨带腥。卧石衣襟尝自冷，出林钟磬惯曾听。披图作者皆前辈，小笔何由问草亭。
感兴
作者：唐邦佐
朝代：明
体裁：古风

蟠曲恶木根，不植泰山冈。婀娜孤生竹，抽梢淇水旁。佳人好修饰，被服素罗裳。感兹帛雁会，得充君子房。丝萝引长蔓，琴瑟净高张。合欢在令德，容色岂足扬。
江行
作者：唐钺
朝代：明
体裁：五言律诗

客计方归越，征桡更背吴。风萤临水乱，江月向人孤。洲已过迷子，山行及望夫。可怜清夜色，强半在长途。
百泉吟
作者：唐锜
朝代：明
体裁：古风

霭霭苏门山，源泉在其下。百泓翻沙涌，一息未曾舍。吐珠疑蛟龙，毋乃好事者。孰知造化力，一气为陶冶。汇潴涵清深，奔流纵哀泻。日月倒云天，鸢鱼杂萍槚。时有绿发翁，采莲自成把。盘足青石桥，同心共杯斝。长啸入青冥，清风满林墅。昔闻孙处士，音高和弥寡。亦有邵尧夫，寒暑无冬夏。千古羲皇心，浮云薄车马。卫武复寥寥，凭谁陈大雅。月明见太行，澄澄落檐瓦。
东云
作者：唐锦
朝代：明

英英一朵伴朝晖，挂影扶桑鹤未归。秋水虚明初擘絮，春风淡荡不成衣。长疑青帝开帘幕，每与幽人护钓矶。只恐从龙行雨去，故山清梦亦应稀。
书南康山中公馆
作者：唐锦
朝代：明

山馆题诗已十年，重来风景更凄然。黄蒿满地秋无主，白水迷村冷浸烟。烽火四郊频送警，江湖一念独相牵。翻思献纳当时旷，策马斜曛愧负暄。
书韶州察院壁
作者：唐锦
朝代：明

岭南暮冬如暮春，鸟声百变殊可人。上阶芳草碧烟细，入槛芭蕉罗扇新。芙蓉湾头花更好，暖日晴波鱼艇小。忽忆江南开画船，锦云十里湖山晓。
初至湖南赠张汝桢道长
作者：唐锦
朝代：明

黄叶沧洲动晓霜，埋轮风采识张纲。楚山雨过秋如洗，梦泽烟消水亦香。北献皂囊惊络绎，南飞孤隼看翱翔。曾闻太史传新报，执法连宵倍有光。
寻仙卷为陈相士作
作者：唐锦
朝代：明

寻仙道人江海彦，三岛十洲浑走遍。归来自觉术有神，隔牖能将色丝辨。酒酣耳热逞谈锋，对人信口分猪龙。双瞳炯炯敌秋月，世间安用窥青铜。
小溪晓行
作者：唐锦
朝代：明

望中漠漠总烟岚，风土殊方惜未谙。诗为愁多添日课，酒因情懒废朝酣。鸟争楝子和霜堕，僧拾松枝带叶担。漠漠江云飞渐杳，满前新景向谁谈。
岭南察院和郁道长韵
作者：唐锦
朝代：明

叹息西风滞葛衣，几多情事与心违。白云万里天如寄，黄叶千林客未归。雁足有时凭附信，鸥盟何日许忘机。清高偏爱陶彭泽，三径何曾着是非。
市隐
作者：唐锦
朝代：明

满城车马任追攀，静卧心閒梦亦閒。门外红尘三十丈，垂帘如隔万重山。
庆祖道中
作者：唐锦
朝代：明

扰扰黄尘道路长，閒边巢许笑人忙。轩乘野鹤元非性，服被林麋祗发狂。煮石作羹山骨嫩，掬泉浇耳水花香。追思往事仙凡隔，独立邮亭数雁行。
度梅岭
作者：唐锦
朝代：明

谁云度岭即炎方，十月山桥满屐霜。蕉亸故衣羞恋绿，菊留残朵欲飞黄。鹧鸪有意怜行客，茅屋无烟锁夕阳。此日观风增感慨，马蹄随处有荒凉。
月殿秋香
作者：唐锦
朝代：明

银阙沈沈锁嫩凉，满庭香雪缀娇黄。几人砺斧誇吴健，此夜登楼笑庾狂。袖里高枝秋弄色，眼中清影玉生光。酒酣记得归时路，鹤背西风碧汉长。
柳燕
作者：唐锦
朝代：明

芹泥衔罢东风软，舞趁绿阴娇似懒。飞来新垒立多时，说尽閒愁春不管。
楚雄拜武侯祠
作者：唐锦
朝代：明

策马龙冈路转西，茂林脩竹映榱题。帐前云傍炉烟起，檐外风疑石马嘶。长恨袁曹真虺豕，谁知陆吕亦鲸鲵。堂堂两表扶忠义，日月光高泰华低。
次文峰先生秋兴二首
作者：唐锦
朝代：明

玉露新凉秋满林，晓风穿户气萧森。写怀诗句传梧叶，遣兴壶觞傍竹阴。梦短为悬经国虑，年丰偏惬济时心。授衣节候知将近，昨日纱帷透远砧。暮云风急雁行斜，客里逢秋感岁华。落叶响随窗外雨，枯枝飘作水中槎。谁家断续敲砧杵，何处喧嘈竞鼓笳。赖有清香能慰藉，石栏岩桂正开花。
次文峰先生秋兴二首·其一
作者：唐锦
朝代：明

玉露新凉秋满林，晓风穿户气萧森。写怀诗句传梧叶，遣兴壶觞傍竹阴。梦短为悬经国虑，年丰偏惬济时心。授衣节候知将近，昨日纱帷透远砧。
次文峰先生秋兴二首·其二
作者：唐锦
朝代：明

暮云风急雁行斜，客里逢秋感岁华。落叶响随窗外雨，枯枝飘作水中槎。谁家断续敲砧杵，何处喧嘈竞鼓笳。赖有清香能慰藉，石栏岩桂正开花。
玉泉上人
作者：唐锦
朝代：明

泉水清于玉，禅心净似泉。传闻玉泉水，曾吐钵中莲。
登大伾山
作者：唐锦
朝代：明

肩舆冲晓作山游，黄叶迎风面面秋。过眼飞云应我笑，隔林啼鸟向人留。石阶竹迸苔痕破，玉井龙归雨气收。谩简禹书寻往迹，茫茫何处是江流。
竹亭
作者：唐锦
朝代：明

懒将尘事溷幽怀，绕屋琅玕手自栽。碎影点窗秋月满，清声入座午风来。门深惟许王猷造，径僻曾看蒋诩开。转眼碧梢抽紫实，傍云须筑凤凰台。
莲花
作者：唐锦
朝代：明

薰风池馆午云凉，红玉层层沁水香。疑是西施醉归后，笑将微露洗残妆。
西林
作者：唐锦
朝代：明

高树疏阴送晚晖，桑榆路近鹤先归。披襟偏爱秋风爽，碧叶满山云乱飞。
西芦
作者：唐锦
朝代：明

水西丛苇隐君家，门倚西风散雪花。几度夜深看雁集，一钩寒月映寒沙。
赏梅三首
作者：唐锦
朝代：明

酷爱幽芳尽日看，冻云烘透粉痕乾。吟边风劲愁闻角，折处枝斜恐碍冠。澹拂湘帘横月影，薄裁吴苧护春寒。含情莫怨相知晚，欲补离骚似已难。翠羽声沈月向昏，纸窗幽梦锁香魂。虬身染雾鳞犹湿，獭髓涂霜玉未温。忍冻欲偿诗客债，先春应识化工恩。深山自笑无人问，寂寂疏篱半掩门。临风脉脉度寒朝，谁与花神破寂寥。碧藓封香春尚浅，沧池浸影雪初消。枝藏病鹤如怜瘦，瓣落深宫欲斗娇。遥想西湖明月夜，几人携酒踏溪桥。
赏梅三首·其一
作者：唐锦
朝代：明

酷爱幽芳尽日看，冻云烘透粉痕乾。吟边风劲愁闻角，折处枝斜恐碍冠。澹拂湘帘横月影，薄裁吴苧护春寒。含情莫怨相知晚，欲补离骚似已难。
赏梅三首·其三
作者：唐锦
朝代：明

临风脉脉度寒朝，谁与花神破寂寥。碧藓封香春尚浅，沧池浸影雪初消。枝藏病鹤如怜瘦，瓣落深宫欲斗娇。遥想西湖明月夜，几人携酒踏溪桥。
赏梅三首·其二
作者：唐锦
朝代：明

翠羽声沈月向昏，纸窗幽梦锁香魂。虬身染雾鳞犹湿，獭髓涂霜玉未温。忍冻欲偿诗客债，先春应识化工恩。深山自笑无人问，寂寂疏篱半掩门。
近山
作者：唐锦
朝代：明

卜得幽居傍翠屏，涧泉偏爱枕边听。晓来岚气冲帘入，湿透床头相鹤经。
途中即事
作者：唐锦
朝代：明

十载长安梦始醒，武城弦诵沸新声。文章谩入宗工眼，案牍何辞俗吏名。杨柳着霜金缕脆，木绵烘日粉云轻。故园谩有心如火，未了平生报国情。
重阳赐燕
作者：唐锦
朝代：明

鹄立仙班晓露寒，燕传天语下云端。糕联红玉炊新枣，酒泛黄封出大官。九奏凤韶声隐隐，双开雉尾影团团。小臣何幸沾恩宠，默倚西风愧素餐。
雨中哭子俨
作者：唐锦
朝代：明

几度长吟复短吁，食牛汗血总成虚。招魂夜拂新封土，阁泪时翻旧读书。天地有愁谁似我，海门无色月沈珠。儿今何地为才鬼，却怪秋来入梦疏。
题听琴图
作者：唐锦
朝代：明

纸窗露湿金徽冷，何处辘轳响银井。须臾松风拂座来，夜乌啼碎梅花影。柴扉寂寂春自迟，流水高山入梦思。赏音无地寻知己，欲买黄金铸子期。
题韩湘子像
作者：唐锦
朝代：明

昌黎千载士，虎踞白玉堂。毛锥三寸夺造化，抉剔海岳无晶光。此事古来鬼神忌，真宰泣诉令投荒。顷刻花，逡巡酒，蓝关雪花大于斗。冰衬马蹄冻欲僵，等閒笑破山人口。驱烟雾，御氤氲。仙耶非耶且勿论，静里悠悠谁似君。
题黄鹤楼次李西涯少师韵，寄凤山院长
作者：唐锦
朝代：明
体裁：古风

扁舟鄂渚连宵泊，一尊聊伴楼头鹤。月光照人如镜明，水色涵空更澄廓。楼背小亭白石凿，裂处似有藤萝络。欲将胜致付毛生，掌中杯酒且权阁。淩晨历览周遭峰，村歌野曲鸣商宫。官清万口诧奇遇，民隐九重偏易通。战马千群卧芳草，山川百二皆春风。濒江小歉亦偶尔，全活正赖青州翁。中台大夫南国彦，胸中石渠有其半。经纶馀滴洒秋风，流水行云看染翰。名楼秀句两争雄，千载题诗今再见。凭栏独抱庙堂忧，举头懒识江山面。酒酣携笛傍梅花，吹彻楚云飞碎练。不须高语惊星辰，声名久已登霄汉。
题黄鹤楼次西涯少师韵寄凤山中丞
作者：唐锦
朝代：明

扁舟鄂渚连宵泊，一樽聊伴城楼鹤。月光照人如镜明，水色涵空更澄廓。楼背小亭白石凿，裂处似有藤萝络。欲将胜致付毛生，掌中酒杯且权阁。凌晨历览周遭峰，村歌野曲鸣商宫。官清万口托奇遇，民隐九重偏易通。战马千群卧芳草，山川二百皆春风。濒江小歉亦偶尔，全活正赖青州翁。中台大夫南国彦，胸中石渠有其半。经纶馀滴洒秋风，流水行云看染翰。名楼秀句两争雄，千载鹤诗今再见。凭栏独抱庙堂忧，举头懒识江山面。酒酣携笛傍梅花，吹彻楚云飞碎练。不须高语惊星辰，声名久已登霄汉。
七夕公馆忆海上二首
作者：唐顺之
朝代：明

牛女双星隔水明，一年一渡尚心惊。天河风浪何如海，海上征人昼夜行。一水盈孟几许遥，犹烦灵鹊为填桥。千年精卫空衔石，涨海烟波只自饶。
七夕公馆忆海上二首·其一
作者：唐顺之
朝代：明

牛女双星隔水明，一年一渡尚心惊。天河风浪何如海，海上征人昼夜行。
七夕公馆忆海上二首·其二
作者：唐顺之
朝代：明

一水盈孟几许遥，犹烦灵鹊为填桥。千年精卫空衔石，涨海烟波只自饶。
万思节以集中无名作诗见贻二首·其一
作者：唐顺之
朝代：明

学道频年慕屡空，支离犹堕语言中。不是班生表人物，徙然杨子戏雕虫。书字书名吾岂敢，得皮得髓子应同。他年郊畤传中说，倘借名卿孰过公。
万思节以集中无名作诗见贻二首·其二
作者：唐顺之
朝代：明

皋北三载愧仪刑，学术那堪立户庭。顾我自知太玄白，如君本是出蓝青。老去门徒多谢遣，病来意绪转沉冥。高贤岂讶无名藉，十哲由来是俗称。
万思节工于诗而又学射次韵答之
作者：唐顺之
朝代：明

衣钵寂寥吾且老，文章锻炼子能工。一源已谓出天稷，六义还须继国风。深穷别趣元关理，力造奇言不露锋。便是诗家射雕手，何须射艺又兼通。
三屯营阅兵蓟镇总兵开府处
作者：唐顺之
朝代：明

股肱北平郡，烽火度辽营。特以郎官节，来巡都护兵。橐驼参阵□，？篥应军钲。三令先庚后，八门死地生。妖星枉矢堕，杀气蓐收行。象缀吴都燧，羊分宋士羹。生羌休近塞，熟虏敢渝盟。阅罢时登眺，虹螺忆古城。
三屯营阅兵蓟镇总兵开府处
作者：唐顺之
朝代：明
体裁：五言排律

股肱北平郡，烽火度辽营。特以郎官节，来巡都护兵。橐驼参阵□，�篥应军钲。三令先庚后，八门死地生。妖星枉矢堕，杀气蓐收行。象缀吴都燧，羊分宋士羹。生羌休近塞，熟虏敢渝盟。阅罢时登眺，虹螺忆古城。
三沙抱病夜坐柬默林督府
作者：唐顺之
朝代：明

领军韦睿本清癯，药裹常随倚剑余。日御短衣巡壁垒，夜支倦体阅军书。莫愁深苇难搜矱，试算穷巢易扫除。虎将眼中谁可仗，伫闻幕府策何如。
三沙病后夜起玩月书怀
作者：唐顺之
朝代：明

军中元不解衣裳，夜倚危樯歌慨慷。巳惯羸躯常食少，从教短发尚心长。海能尽月空无水，潮定期风飒有铓。不为督师经远涉，何由此地玩清光。
严介溪相公见示戊午纪年诗次韵四首奉赠
作者：唐顺之
朝代：明

黄阁成功久宴然，问龄才及卜熊年。俯躬忘却丝纶贵，臞貌真疑山泽仙。赐直内庭频守岁，献谋前席几回天。更待风烟静南北，九重还见锡爰田。精神海鹤羡翩然，一入瀛洲五十年。朝野共推黄发老，身名何必赤松仙。经纶不废烟霞咏，寝食常严咫尺天。岁岁续成时政记，岂同先辈录归田。老臣丰度自凝然，夷使趍朝竦望年。帝札不名多署字，岁星应象或称仙。膝前款语惊忘食，禁里乘舆讶上天。知公不忍庖厨意，九野春回是寸田。
严介溪相公见示戊午纪年诗次韵四首奉赠·其一
作者：唐顺之
朝代：明

黄阁成功久宴然，问龄才及卜熊年。俯躬忘却丝纶贵，臞貌真疑山泽仙。赐直内庭频守岁，献谋前席几回天。更待风烟静南北，九重还见锡爰田。
严介溪相公见示戊午纪年诗次韵四首奉赠·其三
作者：唐顺之
朝代：明

老臣丰度自凝然，夷使趍朝竦望年。帝札不名多署字，岁星应象或称仙。膝前款语惊忘食，禁里乘舆讶上天。知公不忍庖厨意，九野春回是寸田。
严介溪相公见示戊午纪年诗次韵四首奉赠·其二
作者：唐顺之
朝代：明

精神海鹤羡翩然，一入瀛洲五十年。朝野共推黄发老，身名何必赤松仙。经纶不废烟霞咏，寝食常严咫尺天。岁岁续成时政记，岂同先辈录归田。
中岳
作者：唐顺之
朝代：明

巫闾控北户，葱岭奠西隅。兹地阴阳合，中天洞壑孤。黄枢楆正位，紫气护真图。近接浮丘宅，深藏轩后符。疏峰连太乙，列馆象清都。圜宫犹汉筑，驰道尚秦除。肃肃泥书秘，森森羽盖趋。仙游微见迹，帝幸暗闻呼。露洗千龄柏，霜封九节蒲。星榆临砌发，月荚应时敷。将访三山记，犹迷七圣途。今朝陪广乐，直拟到方壶。
中秋夜同陈澄江张梦麟城壕泛月
作者：唐顺之
朝代：明

森爽秋逢三五中，霜天云物坐来空。河灌百川还小艇，寺藏荒野亦疏钟。客啸忽闻清唳雁，月圆真讶吐珠龙。疑君与我皆仙骨，身世何须更挂胸。
临清十五夜柬陈太史约之
作者：唐顺之
朝代：明

行人向月占消息，一望云端百感并。南去关山犹未半，东升蟾兔已先盈。乘槎且傍鱼龙宿，绕树那堪鸟鹊惊。忆与仙郎当此夜，几回联佩侍承明。
丹阳别王道思三首
作者：唐顺之
朝代：明

久已废逢迎，萧然世外情。因君访茅屋，相送到江城。远岫雪中绿，寒流冰下行。可堪此时别，独自返柴荆。卧病不知久，见君三徙官。还将鹖冠贱，来伴豸衣欢。秉烛惊宵曙，同衾属夜寒。平生学禅寂，犹自别离难。书生多落魄，羡子最逢时。绣服官方显，青衿职所司。铸人称道术，倚马见文辞。徒抱弹冠意，迂疏自可嗤。
丹阳别王道思三首·其一
作者：唐顺之
朝代：明
体裁：五言律诗

久已废逢迎，萧然世外情。因君访茅屋，相送到江城。远岫雪中绿，寒流冰下行。可堪此时别，独自返柴荆。
丹阳别王道思三首·其三
作者：唐顺之
朝代：明

书生多落魄，羡子最逢时。绣服官方显，青衿职所司。铸人称道术，倚马见文辞。徒抱弹冠意，迂疏自可嗤。
丹阳别王道思三首·其二
作者：唐顺之
朝代：明

卧病不知久，见君三徙官。还将鹖冠贱，来伴豸衣欢。秉烛惊宵曙，同衾属夜寒。平生学禅寂，犹自别离难。
为谢参政与槐题青白莲画
作者：唐顺之
朝代：明

纷纷满眼尽红妆，忽然见此青白色。并挺孤标出伦类，岂特中通并外直。不缘太洁遭染汗，自尔天然去雕饰。西山贼夫断烟火，南州高士力稼穑。对花疑是此二人，良工托物象其德。写贞直欲空诸相，讵肯轻着一点墨。世人只将肉眼看，道是红妆正堪玩。金陵谢兄善识花，每对此花再三叹。谢兄卓荦不俗状，已有声名动藩翰。愿言永保金石心，不负此花长作伴。
九月八日作
作者：唐顺之
朝代：明

日日闭门坐，今朝复如斯。窗中见风雨，始知重阳期。海燕已辞主，黄花未满篱。余心久委化，何用惜良时。
九月晦日钧州公馆见菊
作者：唐顺之
朝代：明

天涯已逼三冬候，客舍仍开九日花。无那繁香经雨歇，独看疏蕊向风斜。餐英实有骚人兴，送酒虚疑陶令家。想象故园摇落尽，倍令游子惜年华。
介溪相公见赠次韵
作者：唐顺之
朝代：明

不才黾勉从王事，戎马驱驰南北仍。意气本非投笔客，生涯聊似出山僧。兵谋岂足窥韬豹，国士犹惭赋大□。赖有庙谟曾密授，海氛应见计时澄。
从军行送吕兵曹募兵辽海
作者：唐顺之
朝代：明

匈奴十万入云中，烽火照耀甘泉宫。战士三春不解甲，天王一怒欲临戎。追奔尽选流星骑，并敌齐分明月弓。虏气凭凌恒候月，汉兵超忽若乘风。巳闻旧戍黄花口，复道新屯细柳中。飞沙飒沓迷亭障，组练缤纷皆北向。赤羽朝征六郡材，白茅夜拜五丁将。吕郎磊荦似刘生，许国从来气不平。匣里雄韬藏豹变，腰间宝剑作龙鸣。敕散万金收猛士，身骑匹马出长城。雁行暗结辽西阵，鱼贯晴开海上营。誓同鲁仲能飞箭，岂学终军漫请缨。建节行行通大漠，檄书马上时能作。瀚海连云太白高，燕然雪照旄头落。知君意气坐相邀，五百神兵集一朝。渔阳突骑蛇矛锐，幽并侠客铁骢骄。车上磔人常贾勇，帐前戏槊屡争标。共道百年胡运息，直教一战虏尘消。归来奏凯献天子，功名绝胜汉班超。
代柬寄京中旧游
作者：唐顺之
朝代：明

莫须弹铗叹无鱼，自爱山东构草庐。雨后乱蛙生敝灶，秋深落叶伴闲居。身随老圃偏能惯，论学潜夫愧不如。故人休讶无相讯，中散从来懒作书。
休沐家居简陈约之
作者：唐顺之
朝代：明

祗役趋东观，校雠良以疲。偶乘青简暇，复与白云期。任性形骸豁，忘机鸟雀知。裘羊何不至，三径坐相思。
会远楼
作者：唐顺之
朝代：明

层楼对回溪，溪边草新绿。不是伤春人，聊骋千里月。
偶感十一首
作者：唐顺之
朝代：明

盖屋曾无一把茅，姑苏城外尽荒郊。行人欲识邮亭处，问是军烧是贼烧。贼来窥户正临妆，虏得吴娃似孟姜。箫鼓满船催送酒，大王今夜作新郎。毒药本能攻毒病，病瘳药发更堪论。借问苗兵谁驾御，远观元季近桃源。胜败于今自可明，不调琴瑟也须更。满地髑髅多祝发，糿纷犹尚说僧兵。讵道狼兵能贾勇，浑身裹铁怯如何。不似江东轻俊子，袒衣黄帽去挥戈。袒衣黄帽去揇戈，一溃奔腾涌血河。满目更无刀箭孔，背心攒簇似蜂窠。诸城连接控吴中，群贼无知枉见攻。谁识主人多胜算，关门闭得不通风。匹夫亦足关轻重，好共军门仔细论。吴楚不知收剧孟，夏人还解□□□。欲验藏钱用水浇，挖开钱谷地无毛。首揰片旗红的的，乡人一一去挑包。眉目粗顽发指冠，乡人权作大王看。铁烧醋灌俱尝尽，笑杀无须是宦官。奸细纷纷遍群国，丹阳奸细获偏多。舟人鱼子应回避，贾客胡商孰敢过。
偶感十一首·其一
作者：唐顺之
朝代：明

盖屋曾无一把茅，姑苏城外尽荒郊。行人欲识邮亭处，问是军烧是贼烧。
偶感十一首·其七
作者：唐顺之
朝代：明

诸城连接控吴中，群贼无知枉见攻。谁识主人多胜算，关门闭得不通风。
偶感十一首·其三
作者：唐顺之
朝代：明

毒药本能攻毒病，病瘳药发更堪论。借问苗兵谁驾御，远观元季近桃源。
偶感十一首·其九
作者：唐顺之
朝代：明

欲验藏钱用水浇，挖开钱谷地无毛。首揰片旗红的的，乡人一一去挑包。
偶感十一首·其二
作者：唐顺之
朝代：明

贼来窥户正临妆，虏得吴娃似孟姜。箫鼓满船催送酒，大王今夜作新郎。
偶感十一首·其五
作者：唐顺之
朝代：明

讵道狼兵能贾勇，浑身裹铁怯如何。不似江东轻俊子，袒衣黄帽去挥戈。
偶感十一首·其八
作者：唐顺之
朝代：明

匹夫亦足关轻重，好共军门仔细论。吴楚不知收剧孟，夏人还解□□□。
偶感十一首·其六
作者：唐顺之
朝代：明

袒衣黄帽去揇戈，一溃奔腾涌血河。满目更无刀箭孔，背心攒簇似蜂窠。
偶感十一首·其十
作者：唐顺之
朝代：明

眉目粗顽发指冠，乡人权作大王看。铁烧醋灌俱尝尽，笑杀无须是宦官。
偶感十一首·其十一
作者：唐顺之
朝代：明

奸细纷纷遍群国，丹阳奸细获偏多。舟人鱼子应回避，贾客胡商孰敢过。
偶感十一首·其四
作者：唐顺之
朝代：明

胜败于今自可明，不调琴瑟也须更。满地髑髅多祝发，糿纷犹尚说僧兵。
元夕咏冰灯
作者：唐顺之
朝代：明
体裁：七言律诗

正怜火树斗春妍，忽见清辉映夜阑。出海蛟珠犹带水，满堂罗袖欲生寒。烛花不碍空中影，晕气疑从月里看。为语东风暂相借，来宵还得尽余欢。
元阳洞
作者：唐顺之
朝代：明

混沌遇倏忽，误被凿一窍。寄语谈玄人，此中可观妙。
入秋久矣余热尚在闰月十五日太平寨始见秋色
作者：唐顺之
朝代：明
体裁：七言律诗

漫漫岚气半晴阴，摵摵庭柯叶乱吟。始觉孟秋云物至，因知宴岁旅情深。孤鸢影跕寒岩草，鸣蝈声连野戍砧。戈甲满山乘塞卒，天骄何处欲相侵。
八月五日顺义道中望阙一首时近万寿节四日也
作者：唐顺之
朝代：明

几时承遣出彤闱，寒暑俄惊节候非。霜陨塞门犹葛屦，风凄朔野亦絺衣。中秋诞圣金晶会，百里瞻天紫气围。日与长安俱近处，莫陪鹓列转依依。
养病道院忽张君见访不值奉寄
作者：唐顺之
朝代：明

生涯岁岁药囊间，已息交游亦未闲。土木形骸真觉稿，蓬蒿庭院只常关。偶随道侣学禽戏，忽枉高人题凤还。此夕知君向何处，多应弄月卧江湾。
再官京师怀赵浚谷中丞
作者：唐顺之
朝代：明

江潭讵意复修门，旧侣京华讶几存。迹比孤云难有托，心思公子欲何言。太白几时还避昼，鬼方计日想称藩。李广雁门今罢守，短衣猎骑正秋原。
再游清溪庄值主人不在次韵
作者：唐顺之
朝代：明
体裁：七言律诗

桃树临溪思不禁，扁舟重问草堂阴。西湖水落鼋鼍石，南国霜清橘柚林。垄际流泉宜稻性，窗前过鹿解人心。忆君剪径相迎处，今日蓬蒿又已侵。
冬至南郊
作者：唐顺之
朝代：明

明王敦大报，泰畤礼神君。位以南离正，宵从甲子分。月临太乙馆，星动羽林军。除道疑登岱，鸣箫异度汾。声容六变合，海岳百灵纷。封检微题字，屏帷悉画云。神光人共见，天语帝亲闻。盛迹谁能赋，多惭扈从群。
剑井行时有白气属天
作者：唐顺之
朝代：明

仙人掷剑不记年，至今光怪犹未歇。薄蚀日月腾金晶，青天倒挂双白蜺。曾斩妖蛟带腥气，寒泉满甃谁敢汲。只恐仙人求故物，但看水底飞霹雳。
副总兵马芳芳陷虏中十二年而归在虏中亦称为骁将
作者：唐顺之
朝代：明
体裁：七言律诗

穹庐元以射雕称，一骑常先万马腾。意气肯甘胡地老，勋名终属汉坛登。斫残右臂方挥刃，殪尽追锋未释冰。归自虏中还破虏，古来名将亦谁曾。
北郭谒宋邹道乡文忠公墓
作者：唐顺之
朝代：明

宋代巳经三易世，忠公遗墓尚嶙峋。敢言有志成慈母，逮罪何期及故人。黄阁十年终卖王，瘴烟万里合投身。巳分此生堪客死，魂归犹是故乡春。
十五夜旅怀
作者：唐顺之
朝代：明

暂缀明光草，言从洛下游。尘沙两河夕，风雨二陵秋。镜有潘郎鬓，囊无季子裘。更堪三五夜，独自下西楼。
午日庭宴
作者：唐顺之
朝代：明

南熏应律转朱旗，火帝乘离锦席披。榴吐千花承羽盖，蓂开五叶拂瑶墀。冰盘错出仙人掌，金缕遥分织女丝。复道龙舟方竞渡，衔恩共许向昆池。
午日庭宴
作者：唐顺之
朝代：明

南薰应律转朱旗，火帝乘离锦席披。榴吐千花承羽盖，蓂开五叶拂瑶墀。冰盘错出仙人掌，金缕遥分织女丝。复道龙舟方竞渡，衔恩共许向昆池。
卓小仙草书歌
作者：唐顺之
朝代：明

莆守寄我卓仙书，北窗闲伫时玩展。吴人本惯见龙蛇，对此真形惊走转。瑰谲东海黄公符，苍古太庙姬王瑑。曲处素娥欹舞腰，劲来壮夫摐狼銧。藤缠老树千尺挂，鹰攫寒厓百鸟愞。巳觉人间出章圣，却讶空中堕云篆。古来草书谁擅场，酒旭僧素颇中选。漏痕钗股那足奇，脱帽露顶空漫衍。虽然奔放不可羁，笔墨蹊径未尽遣。传闻卓仙形貌异，蓬头阔口足爪跣。胸中光怪秘不得，漏泄机缄在此卷。轩辕道士骂俗书，写出灵文世不辨。卓仙作字不用手，唐生识字亦非眼。说到手眼两忘处，作者识者俱一莞。几时杖策入武夷，试问仙郎叩金简。
南征歌十二首
作者：唐顺之
朝代：明

五岭烽烟久未平，君王习战幸昆明。却说将军多胜算，不须文士请长缨。诏锡彤弓出禁城，良家六郡总从行。将军旧佩平蛮印，校尉新开横海营。汉皇有道伏羌胡，南粤何知擅一隅。万里出师将问罪，不因大海富明珠。独承节钺控南州，亲宠由来冠列侯。昨夜轻寒生幕府，赐衣初着紫貂裘。晴原羽骑簇油幢，绣帽争先蹋鞠场。不惜千金收猛士，欲将尺组系名王。月明吹笛武陵川，马上行人望跕鸢。莫怕炎洲饶毒疠，一冬飞雪似胡天。军书插羽速星奔，邛僰夷王尽款门。杀气三秋清瘴海，轻兵一夜袭昆仑。草木千山鼓角风，将军牧马夜郎东。灵台向夕占星色，巳报搀抢堕海中。围合孤城海气昏，纷纷失木泣穷猿。何如衔壁归天阙，幸荷明王不死恩。牂牁南去乱峰连，滇海藤江一带悬。纵谓蛮封堪画地，不知汉将若从天。奏凯归来拜冕旒，霍家襁褓更封侯。因风为报单于道，汉阙方枭越尉头。千群椎髻竞来王，声教南流尽越裳。但使文犀通贡献，不将铜柱隔封疆。
南征歌十二首·其一
作者：唐顺之
朝代：明

五岭烽烟久未平，君王习战幸昆明。却说将军多胜算，不须文士请长缨。
南征歌十二首·其七
作者：唐顺之
朝代：明

军书插羽速星奔，邛僰夷王尽款门。杀气三秋清瘴海，轻兵一夜袭昆仑。
南征歌十二首·其三
作者：唐顺之
朝代：明

汉皇有道伏羌胡，南粤何知擅一隅。万里出师将问罪，不因大海富明珠。
南征歌十二首·其九
作者：唐顺之
朝代：明

围合孤城海气昏，纷纷失木泣穷猿。何如衔壁归天阙，幸荷明王不死恩。
南征歌十二首·其二
作者：唐顺之
朝代：明
体裁：七言绝句

诏锡彤弓出禁城，良家六郡总从行。将军旧佩平蛮印，校尉新开横海营。
南征歌十二首·其五
作者：唐顺之
朝代：明

晴原羽骑簇油幢，绣帽争先蹋鞠场。不惜千金收猛士，欲将尺组系名王。
南征歌十二首·其八
作者：唐顺之
朝代：明

草木千山鼓角风，将军牧马夜郎东。灵台向夕占星色，巳报搀抢堕海中。
南征歌十二首·其六
作者：唐顺之
朝代：明

月明吹笛武陵川，马上行人望跕鸢。莫怕炎洲饶毒疠，一冬飞雪似胡天。
南征歌十二首·其十
作者：唐顺之
朝代：明

牂牁南去乱峰连，滇海藤江一带悬。纵谓蛮封堪画地，不知汉将若从天。
南征歌十二首·其十一
作者：唐顺之
朝代：明

奏凯归来拜冕旒，霍家襁褓更封侯。因风为报单于道，汉阙方枭越尉头。
南征歌十二首·其十二
作者：唐顺之
朝代：明

千群椎髻竞来王，声教南流尽越裳。但使文犀通贡献，不将铜柱隔封疆。
南征歌十二首·其四
作者：唐顺之
朝代：明

独承节钺控南州，亲宠由来冠列侯。昨夜轻寒生幕府，赐衣初着紫貂裘。
南苑
作者：唐顺之
朝代：明

秦园卢橘标炎节，汉苑蔼荷驻羽旗。云气自依雕辇集，星辰故绕画梁飞。林行草木皆成队，水戏鱼龙各合围。更取熏风调曲奏，已看晹谷藉光辉。
卢龙行咏田畴
作者：唐顺之
朝代：明

公孙昔日据玄菟，北连蹋顿骋狼顾。曹公万里动征师，到此沮洳不得渡。田生义侠久知名，驻车虚左亲邀迎。屏人慷慨谈心腹，兵家诡道先虚声。卢龙小路才一骑，佯言返旆潜度兵。夜半遂斩名王首，天矢不折鲸鲵清。功成笑掷封侯印，依然被褐返茅荆。当时策士如云拥，奇谋却属一书生。山川寂历霸图歇，薜萝满眼高踪绝。瀚海阴风鼓角悲，燕山寒月挂旌旗。秪余今人守塞处，犹似昔人出塞时。俛仰乾坤一回首，贤达伏藏何不有。不见华阴鬻屐生，□□□原卖浆叟。自怜局促畏简书，安得停车访岩薮。
卧病作二首
作者：唐顺之
朝代：明

孤踪原自与时屯，两月郎官半闭门。药石番为二孺笑，精华秪觉百骸存。鲁门未惯爰居性，楚客愁窥虎豹阍。却忆扁舟秋泛处，洞庭木叶水波翻。闲情已觉钓非钓，末路久居才不才。烛武本非食肉相，无盐亦被入宫猜。雍容佩玉身难置，驰骋兵戈心又灰。击剑读书堪自笑，昨非今是好归来。
卧病作二首·其一
作者：唐顺之
朝代：明

孤踪原自与时屯，两月郎官半闭门。药石番为二孺笑，精华秪觉百骸存。鲁门未惯爰居性，楚客愁窥虎豹阍。却忆扁舟秋泛处，洞庭木叶水波翻。
卧病作二首·其二
作者：唐顺之
朝代：明

闲情已觉钓非钓，末路久居才不才。烛武本非食肉相，无盐亦被入宫猜。雍容佩玉身难置，驰骋兵戈心又灰。击剑读书堪自笑，昨非今是好归来。
又迭二首
作者：唐顺之
朝代：明

感时愁见海氛迷，抱拙空知卧一溪。秋尽龙蛇还起陆，月明乌鹊正惊栖。儒冠本不闲军旅，肉食谁能念藿藜。对子杞忧方一写，明朝车马又东西。樗散无能任醉昏，萧然带索掩衡门。荒庭久巳无綦履，上客何期共酒尊。筹国赖君三寸舌，著书强我五千言。拥衾相对浑忘寝，弦月微微上远村。
又迭二首·其一
作者：唐顺之
朝代：明

感时愁见海氛迷，抱拙空知卧一溪。秋尽龙蛇还起陆，月明乌鹊正惊栖。儒冠本不闲军旅，肉食谁能念藿藜。对子杞忧方一写，明朝车马又东西。
又迭二首·其二
作者：唐顺之
朝代：明

樗散无能任醉昏，萧然带索掩衡门。荒庭久巳无綦履，上客何期共酒尊。筹国赖君三寸舌，著书强我五千言。拥衾相对浑忘寝，弦月微微上远村。
又迭前韵二首
作者：唐顺之
朝代：明

到处迷阳不记年，村中历本逐时编。寒乌满野成禾后，社燕辞人落木前。戒酒刘伶终酒性，遣言摩诘亦言诠。青天自是无逃处，何事灵均更问天。混合高低齐鴳凤，经过老少变鸠鹰。屈伸禽戏凭何诀，篆刻虫雕误谓能。尽日闭关非酒圣，廿年猜谜是番僧。此身本自无觔两，月旦先生若么称。
又迭前韵二首·其一
作者：唐顺之
朝代：明

到处迷阳不记年，村中历本逐时编。寒乌满野成禾后，社燕辞人落木前。戒酒刘伶终酒性，遣言摩诘亦言诠。青天自是无逃处，何事灵均更问天。
又迭前韵二首·其二
作者：唐顺之
朝代：明

混合高低齐鴳凤，经过老少变鸠鹰。屈伸禽戏凭何诀，篆刻虫雕误谓能。尽日闭关非酒圣，廿年猜谜是番僧。此身本自无觔两，月旦先生若么称。
双寿图歌为叚翁作
作者：唐顺之
朝代：明

是谁写此大椿树，爪牙缩张相攫吞。轮菌偃蹇据绝壁，气凌万木皆儿孙。似鼻似口挺奇干，半枯半嫩蟠灵根。千年神物照魑魅，满山精怪争崩奔。树上悬泉始一线，飞洒树里成千片。匡庐瀑布不可寻，忽向今朝眼中见。立石复似五老峰，云气模糊露头面。可怜此树与云石，苍然一色谁能辨。石间异草何其多，紫芝伏兔森交罗。仙萱自是百草长，绯葩翠叶呈婀娜。上承老树赖嘉荫，亦如松柏挂女萝。萧然相伴岁月晚，长养齐沾雨露和。吾乡叚翁住东郭，夫妻七十鬓未秃。翁家犹子擅丹青，手挥绢素为翁祝。一枝一茎亦有情，五百春秋递相续。请翁披图应自笑，形固可使如槁木。
古北口
作者：唐顺之
朝代：明
体裁：七言绝句

诸城皆在山之坳，此山冠城如鸟巢。到此令人思猛士，天山万里鸣弓弰。
古北口城此城雄据山顶盖徐武宁之经略也
作者：唐顺之
朝代：明
体裁：七言律诗

诸城皆在山之窈，此城冠山如鸟巢。鼓角千峰虎旅散，汉胡一路犬牙交。熟夷生虏递番覆，怪石崩川争怒号。到此令人思猛士，天山万里纵鸣弰。
古北口观降夷步射复戏马驰射至夜
作者：唐顺之
朝代：明

潮河北来几千里，夹岸穹庐杂军垒。传闻汉官旌节至，惊咄欢迎竞罗跪。抹额貂皮并系腰，胡妇赤脚胡儿履。中有老胡能汉语，瓣发一条银鼠尾。告言天暖弓力弱，箭垛乞移三四咫。蹲腰搊目满弯弧，箭箭齐奔月儿里。当轩赐与锦缠头，汉人喝采胡人喜。自矜长技正未竭，一跃上马事驰突。珠帽半仄卖欹邪，铁骢骄嘶弄？？。可怜人马如争巧，人藏马腹马人立。翻身倒卧马背上，马尾鬅松乱人发。忽然马去不闻声，一路惊尘向空没。满眼流星透烟雾，道是胡儿飞箭发。想见天山射雕时，意气雄豪谁可越。骑归人散悄无諠，卸却牙旗卷秋月。
古北口观降夷步射复戏马驰射至夜
作者：唐顺之
朝代：明
体裁：古风

潮河北来几千里，夹岸穹庐杂军垒。传闻汉官旌节至，惊咄欢迎竞罗跪。抹额貂皮并系腰，胡妇赤脚胡儿履。中有老胡能汉语，瓣发一条银鼠尾。告言天暖弓力弱，箭垛乞移三四咫。蹲腰搊目满弯弧，箭箭齐奔月儿里。当轩赐与锦缠头，汉人喝采胡人喜。自矜长技正未竭，一跃上马事驰突。珠帽半仄卖欹邪，铁骢骄嘶弄��。可怜人马如争巧，人藏马腹马人立。翻身倒卧马背上，马尾鬅松乱人发。忽然马去不闻声，一路惊尘向空没。满眼流星透烟雾，道是胡儿飞箭发。想见天山射雕时，意气雄豪谁可越。骑归人散悄无諠，卸却牙旗卷秋月。
古北口观降夷步射复戏马驰射至夜
作者：唐顺之
朝代：明

潮河北来几千里，夹岸穹庐杂军垒。传闻汉官旌节至，惊咄欢迎竞罗跪。抹额貂皮并系腰，胡妇赤脚胡儿履。中有老胡能汉语，辫发一条银鼠尾。告言天暖弓力弱，箭垛乞移三四咫蹲腰搊目满弯弧，箭箭齐奔月儿里。当轩赐与锦缠头，汉人喝采胡人喜。自矜长技正未竭，一跃上马事驰突。珠帽半仄卖欹邪，铁骢骄嘶弄臲卼鹥。可怜人马如争巧，人藏马腹马人立。翻身倒卧马背上，马尾鬅松乱人发。忽然马去不闻声，一路惊尘向空没。满眼流星透烟雾，道是胡儿飞箭发。想见天山射雕时，意气雄豪谁可越。骑归人散悄无喧，卸却牙旗卷秋月。
古镜歌
作者：唐顺之
朝代：明

美人昔日开匣时，两面含娇自矜戏。一朝委世抛珠玉，独殉此物不忍离。埋没土中几何年，大块为工再炉鞴。砂精永火日夜蒸，喷作丹朱满身痣。中凝一点秋露珠，宿世铜胎尽销弃。有如炼骨老臞仙，血肉都捐秪灵气。神物安能久藏匿，化作白蜺跃出地。银镂细细髲剃萦，瓜皮津津流水渍。山人何处得此宝，压孙远自夷门寄。良工为我重开辟，一钩剖出千龄閟。初时混沌蟠玄黄，倏忽晦明分面背。清辉逼人心髓寒，惊诧蟾蜍堕檐际。却忆朝朝镜里人，巳谓衰容止如是。今朝览镜咄自惊，短发丝丝见凋敝。湿灰余色转分明，皱縠新纹大髣髴。云台勋业巳如梦，名山著书安可冀。本欣始识真面目，回首壮心一憔悴。照罢还如未照时，好丑依然都不记。
司训殷龙岩寿诗
作者：唐顺之
朝代：明

白头博士早悬车，鸠杖扶身八十余。甲子暗占绛老岁，今文口授伏生书。清尊只许通门客，隐几何心出里闾。应笑嬴金无所用，仙郎才藻更谁如。
同万鹿园宿工文庵次韵有赠
作者：唐顺之
朝代：明
体裁：七言律诗

何处寻山不厌深，淡烟归鸟暮钟音。去家百里讶如客，别尔经年尚此心。宴坐清香滋夜气，闭门残雪映寒林。相从一宿应堪觉，机事何须问汉阴。
同孟中丞游龙泉寺二首
作者：唐顺之
朝代：明

山深人不到，仙侣暂相从。金马联骢马，晴峰映雨峰。竹屿今栖凤，花潭旧伏龙。方欣窥妙偈，遽拟谢尘踪。宝地风尘绝，琳宫日月偏。雁来还绕塔，龙去尚留泉。户里天花落，空中梵乐传。远师休禁酒，客醉欲逃禅。
同孟中丞游龙泉寺二首·其一
作者：唐顺之
朝代：明

山深人不到，仙侣暂相从。金马联骢马，晴峰映雨峰。竹屿今栖凤，花潭旧伏龙。方欣窥妙偈，遽拟谢尘踪。
同孟中丞游龙泉寺二首·其二
作者：唐顺之
朝代：明

宝地风尘绝，琳宫日月偏。雁来还绕塔，龙去尚留泉。户里天花落，空中梵乐传。远师休禁酒，客醉欲逃禅。
同林尹游会真庵
作者：唐顺之
朝代：明

言寻仙子宅，窈窕傍清溪。望气行应近，穿云路屡迷。人闲多戏鹿，树老更栖鸡。愿得使君姓，留将石上题。
同皇甫子循游横山二首
作者：唐顺之
朝代：明

曲磴行来尽，松阴转寂寥。不知茅屋近，却望石梁遥。叶响疑闻雨，渠寒未上潮。夫君轩冕客，此地欲相招。常时思独往，坐为尘事撄。幸接金门客，相攀桂树荣。峰微片云度，谷静众禽鸣。何年将结社，与子共逃名。
同皇甫子循游横山二首·其一
作者：唐顺之
朝代：明

曲磴行来尽，松阴转寂寥。不知茅屋近，却望石梁遥。叶响疑闻雨，渠寒未上潮。夫君轩冕客，此地欲相招。
同皇甫子循游横山二首·其二
作者：唐顺之
朝代：明

常时思独往，坐为尘事撄。幸接金门客，相攀桂树荣。峰微片云度，谷静众禽鸣。何年将结社，与子共逃名。
同褚生滔徐生大复夜过城濠水榭作二首
作者：唐顺之
朝代：明

出郭即山家，孤亭更水涯。人开池上酌，莲吐月中花。清籁微微至，明河渐渐斜。坐疑尘世隔，鸡犬亦无哗。祗堪成独往，讵意得同群。柳色秋将近，乌啼夜欲分。细吟西涧草，闲诵北山文。纵然逢醉尉，不是故将军。
同褚生滔徐生大复夜过城濠水榭作二首·其一
作者：唐顺之
朝代：明

出郭即山家，孤亭更水涯。人开池上酌，莲吐月中花。清籁微微至，明河渐渐斜。坐疑尘世隔，鸡犬亦无哗。
同褚生滔徐生大复夜过城濠水榭作二首·其二
作者：唐顺之
朝代：明

祗堪成独往，讵意得同群。柳色秋将近，乌啼夜欲分。细吟西涧草，闲诵北山文。纵然逢醉尉，不是故将军。
同院僚观阁中牡丹作
作者：唐顺之
朝代：明

西掖衡连翡翠城，笼烟袅雾百花明。祇谓紫薇方吐萼，忽言红药已敷英。红药葳蕤艳盛阳，万年春色在文昌。宁同邺下芙蓉苑，讵比雒阳桃李场。裁成异瓣千般锦，缬就同心一样黄。金閤披时浑是画，绮楼凝处并疑妆。濯枝故向凤池上，裛露偏依仙掌傍。仙掌嶙峋对凤池，词郎侍直鹭鸳齐。玲珑玉珮花间映，飘曳罗衫叶下迷。花间叶下情无极，含笑含娇似相识。羞将鸡舌斗馨香，欲取鸃冠并颜色。翠幕分看态转新，朱栏斜倚不胜春。未采孤根助灵液，聊持芳蕊赠佳人。
同院寮观阁中芍药作
作者：唐顺之
朝代：明

西掖衡连翡翠城，笼烟袅雾百花明。祗谓紫薇初吐萼，忽言红药已敷英。红药葳蕤艳盛阳，万年春色在文昌。宁同邺下芙蓉苑，讵比洛阳桃李场。裁成异瓣千般锦，结就同心一样黄。金阁披时浑是画，绮楼临处并凝妆。濯枝故向凤池上，裛露偏依仙掌傍。仙掌嶙峋对凤池，词郎侍直鹭鸳齐。玲珑玉佩花间映，飖拽罗衫叶下迷。花间叶下情无极，含笑含娇似相识。羞将鸡舌斗馨香，欲取鸃冠并颜色。翠幕分看态转新，朱阑斜倚不胜春。未采孤根助灵液，聊持芳蕊赠佳人。
吕翁祠堂
作者：唐顺之
朝代：明

吕翁祠堂漳水曲，高秋爽气何氤氲。松间隐隐鸣仙乐，檐际时时驻彩云。浮生一梦谁能度，羽客千年不可群。未须白首牵朱绂，欲向丹丘访赤文。
吴江三忠祠
作者：唐顺之
朝代：明

庙枕洞庭波，招魂荐楚歌。灵风鼠雀避，落日鹿麋过。东国终为沼，南兵不渡河。江淮形胜地，保障近如何。墓槚几经秋，兴亡一镯楼。死应为厉鬼，生肯共金酋。吴越车书混，江淮战伐休。幸逢全盛世，此地弄扁舟。
吴江三忠祠·其一
作者：唐顺之
朝代：明

庙枕洞庭波，招魂荐楚歌。灵风鼠雀避，落日鹿麋过。东国终为沼，南兵不渡河。江淮形胜地，保障近如何。
吴江三忠祠·其二
作者：唐顺之
朝代：明

墓槚几经秋，兴亡一镯楼。死应为厉鬼，生肯共金酋。吴越车书混，江淮战伐休。幸逢全盛世，此地弄扁舟。
周莲渠以诗问病次韵
作者：唐顺之
朝代：明

诗书能作祟，齿发自多愁。且效漆园放，还同莲社投。樗材非世用，药石拙身谋。脉脉淹时序，空贻知己忧。
和咏雾中榴花
作者：唐顺之
朝代：明

仙曹飞雾晓氤氲，几树珍花望不分。纤萼蒙茸俱袭锦，高枝撩乱稍披云。初疑叶上缁尘染，转觉丛中淑气熏。为问江头歌绛采，何如玄女裛清芬。
和张尚书甬川新修池亭奉母登憩作
作者：唐顺之
朝代：明

圣朝耆旧位登三，彩服公余乐更堪。东洛抚师双玉节，西园奉母一茅庵。春晖映处花侵户，冬笋成时竹上檐。闻道闲居新作赋，承欢养性此能兼。
和徐养斋移居二首
作者：唐顺之
朝代：明

何年挂却侍中冠，新筑山居一亩宽。种黍聊为终岁计，移花应待早春看。门依绿树人稀到，身谢红尘梦亦安。更是谢家兄弟好，长吟池草对江干。窈窕岩阿丛桂秋，清溪一曲草堂幽。荒园自向闲中剪，灵药多从病里收。叶上题诗应满树，沙边载酒不惊鸥。莫道东山淹谢传，苍生日夕待嘉谋。
和徐养斋移居二首·其一
作者：唐顺之
朝代：明

何年挂却侍中冠，新筑山居一亩宽。种黍聊为终岁计，移花应待早春看。门依绿树人稀到，身谢红尘梦亦安。更是谢家兄弟好，长吟池草对江干。
和徐养斋移居二首·其二
作者：唐顺之
朝代：明

窈窕岩阿丛桂秋，清溪一曲草堂幽。荒园自向闲中剪，灵药多从病里收。叶上题诗应满树，沙边载酒不惊鸥。莫道东山淹谢传，苍生日夕待嘉谋。
和朱子学迁居
作者：唐顺之
朝代：明

辛勤四十有此居，生事萧条只晏如。行李随身一长铗，疏藤挂壁数椽庐。愧无厚禄堪助汝，寔有高文能起予。独惜杨雄名位薄，世人谁识太玄书。
和陈编修约之禁中雪诗二首
作者：唐顺之
朝代：明

建章今旦满清辉，朔雪缤纷应候飞。忽飘九陌从风散，渐积千门待日晞。素影偏摇宫女扇，轻花欲上侍中衣。最是相如能献赋，沾恩新向菟园归。霭霭同云覆帝畿，银宫玉宇特相宜。飞花遍入披香苑，积絮微消太液池。三署晓光凝剑佩，九门寒色映旌旗。亦知圣主挥天藻，不羡周家黄竹词。
和陈编修约之禁中雪诗二首·其一
作者：唐顺之
朝代：明

建章今旦满清辉，朔雪缤纷应候飞。忽飘九陌从风散，渐积千门待日晞。素影偏摇宫女扇，轻花欲上侍中衣。最是相如能献赋，沾恩新向菟园归。
和陈编修约之禁中雪诗二首·其二
作者：唐顺之
朝代：明

霭霭同云覆帝畿，银宫玉宇特相宜。飞花遍入披香苑，积絮微消太液池。三署晓光凝剑佩，九门寒色映旌旗。亦知圣主挥天藻，不羡周家黄竹词。
和陈黄潭东归一首
作者：唐顺之
朝代：明

吾亦欲归让公早，此行不异登仙好。试看苦战东海尘，何似高眠北窗晓。宦情凫鹤任短长，世事鹊鸠谁拙巧。他年约访祝融峰，烂煮青精相对老。
咏俞虚江参将四首
作者：唐顺之
朝代：明

将军意气夐无伦，感激宁辞血战频。手抟鬼夷尝百种，身悬鲸海历三春。扫空巢穴多深夜，夺得艅艎秪数人。此日渠魁当授首，策勋早见上麒麟。知君兵计原儒术，儒术深明计转工。洞识天符非候气，妙穷火力不因风。巨鱼射处波神遁，雄剑鸣时水怪空。却笑贼徒能嶞□，几人䦛䦟劫灰中。昔破交夷尚少年，秘经曾自白猿传。一军尽署沧溟里，百战常居士卒先。龙为求群窥剑匣，蜃因吐气护楼船。寻常啮齿非无为，不荡三韩誓不旋。绝岛诸蛮次第芟，中宵蓐食理征衫。舱通木井三年水，樯转铜乌万里帆。军斗稀鸣人莫犯，身衣常解士争衔。功成他日谁能颂，海上磨厓大字嵌。
咏俞虚江参将四首·其一
作者：唐顺之
朝代：明

将军意气夐无伦，感激宁辞血战频。手抟鬼夷尝百种，身悬鲸海历三春。扫空巢穴多深夜，夺得艅艎秪数人。此日渠魁当授首，策勋早见上麒麟。
咏俞虚江参将四首·其三
作者：唐顺之
朝代：明

昔破交夷尚少年，秘经曾自白猿传。一军尽署沧溟里，百战常居士卒先。龙为求群窥剑匣，蜃因吐气护楼船。寻常啮齿非无为，不荡三韩誓不旋。
咏俞虚江参将四首·其二
作者：唐顺之
朝代：明

知君兵计原儒术，儒术深明计转工。洞识天符非候气，妙穷火力不因风。巨鱼射处波神遁，雄剑鸣时水怪空。却笑贼徒能嶞□，几人䦛䦟劫灰中。
咏天坛梅花
作者：唐顺之
朝代：明

名卉来南土，奇葩曜上方。花迟疑避雪，叶早为迎阳。灵液滋玄干，仙云拂素裳。无言恒敛笑，不谢暗飘香。夕伴芝房月，朝承菟苑霜。飞窥玉女镜，舞扑羽人觞。拟结千年实，先呈五出妆。帝羹如可和，持此奉明光。
咏夹竹桃
作者：唐顺之
朝代：明

桃竹旧传生碧海，竹桃今见映朱栏。春至芬香能共远，秋来花叶不同残。疏英灼灼分丛发，密蕊菲菲对节攒。不信千年将结子，错疑竹实待栖鸾。
咏崔后渠书屋
作者：唐顺之
朝代：明

碧山学士隐墙东，丛菊萧萧卷幔中。开径自须同蒋诩，著书元不愧杨雄。分畦粳稻清溪注，对户峰峦翠霭通。未许栖迟三亩宅，还应密勿五云宫。
咏蛱蝶花
作者：唐顺之
朝代：明

蜀地罗裁就，漆园梦始通。何言金翅色，翻在碧林中。未辨逍遥影，争矜点缀工。采香蜂趁侣，啄蕊鸟衔虫。易湿缘多粉，难飞讵少风。美人笑来扑，误使损芳丛。
喇嘛翠峰老僧挽诗三首
作者：唐顺之
朝代：明

枯木寒岩亦未真，走盘珠子自精神。三餐煮籺一生事，屡岁斋僧几万人。铸冶金容瞻气象，圆通天眼悟根因。欲上伏牛心未了，了心应待再来身。不事镢头不坐禅，扬眉瞬目见雄谈。净体发须元不碍，炼心妻妾宿曾参。殿压沧溟功九仞，炉开色相佛千龛。年年航海精诚在，垂没魂还到海南。自愧迂儒厌俗荤，每游香室藉思熏。别来常似一臂失，话久宁容六耳闻。人去忽惊函谷履，锡飞无复海东云。怜君铸佛经千亿，欲借余铜一铸君。
喇嘛翠峰老僧挽诗三首·其一
作者：唐顺之
朝代：明

枯木寒岩亦未真，走盘珠子自精神。三餐煮籺一生事，屡岁斋僧几万人。铸冶金容瞻气象，圆通天眼悟根因。欲上伏牛心未了，了心应待再来身。
喇嘛翠峰老僧挽诗三首·其三
作者：唐顺之
朝代：明

自愧迂儒厌俗荤，每游香室藉思熏。别来常似一臂失，话久宁容六耳闻。人去忽惊函谷履，锡飞无复海东云。怜君铸佛经千亿，欲借余铜一铸君。
喇嘛翠峰老僧挽诗三首·其二
作者：唐顺之
朝代：明

不事镢头不坐禅，扬眉瞬目见雄谈。净体发须元不碍，炼心妻妾宿曾参。殿压沧溟功九仞，炉开色相佛千龛。年年航海精诚在，垂没魂还到海南。
喜峰口观三卫贡马
作者：唐顺之
朝代：明

贡道走东胡，关门控北都。每逢金镜节，来献玉骢驹。酋长花当后，山川松漠纡。天衣沾虬蟒，国马出騊駼。乞赏孙随祖，专兵妇代夫。珥珰珠错落，襁褓锦氍毹。盘舞呈鞮革，侏言译象胥。白狼回右衽，黑水作通衢。明堂端拱日，王会正堪图。
喜峰口观三卫贡马
作者：唐顺之
朝代：明

贡道走东胡，关门控北都。每逢金镜节，来献玉骢驹。酋长花当后，山川松漠纡。天衣沾蚪蟒，国马出迍夬。乞赏孙随祖，专兵妇代夫。珥珰珠错落，襁褓锦氍毹。槃舞呈鞮革，侏言驿象胥。白狼回右衽，黑水作通衢。□□□□□，□□□□□。明堂端拱日，王会正堪图。
囊痈卧病作三首
作者：唐顺之
朝代：明

节候经春日日阴，寒衿独拥闭门深。终朝炼液非仙气，几岁悬疣是雨淫。焦火凝冰镌瘦骨，儿痴女长试灰心。总缘病里悲歌意，不为离乡也越吟。春半忽惊狗马疾，年来似是龙蛇辰。谢医少钱长却药，暖骨累裀聊借人。味为补虚一试肉，事求如意屡生嗔。正愁未了形骸外，生老病苦只此身。频年丧我几堪隐，到处逢人争任争。疣赘勿嫌能侈性，支离番笑足全生。野蔬入口胜甘脆，病骨先时卜雨晴。苦讶道人长好懒，如今懒病果相成。
囊痈卧病作三首·其一
作者：唐顺之
朝代：明

节候经春日日阴，寒衿独拥闭门深。终朝炼液非仙气，几岁悬疣是雨淫。焦火凝冰镌瘦骨，儿痴女长试灰心。总缘病里悲歌意，不为离乡也越吟。
囊痈卧病作三首·其三
作者：唐顺之
朝代：明

频年丧我几堪隐，到处逢人争任争。疣赘勿嫌能侈性，支离番笑足全生。野蔬入口胜甘脆，病骨先时卜雨晴。苦讶道人长好懒，如今懒病果相成。
囊痈卧病作三首·其二
作者：唐顺之
朝代：明

春半忽惊狗马疾，年来似是龙蛇辰。谢医少钱长却药，暖骨累裀聊借人。味为补虚一试肉，事求如意屡生嗔。正愁未了形骸外，生老病苦只此身。
塞下曲赠翁东厓侍郎总制十八首
作者：唐顺之
朝代：明

四月旌旗出白狼，千山晴雪照油幢。预知水草军无乏，试辨风云虏欲降。三晋连年苦被兵，九重拊髀忆豪英。诏书更不从中御，万里长城一委卿。诗书礼乐古人风，开阖机钤又不穷。得一胡儿如爱子，用三败将立奇功。山前山后兵马雄，斧钺衣裳在掌中。狭士献刀承赐酒，贵侯免冑为趋风。赤气氤氲夜指天，旄头落地如火然。晓来西山一鏖战，夺得牛羊归满川。千金买士却何为，一间过于十万师。黠虏欲逃头可购，名王未猎客先知。太师昔日定南荒，亲把长缨系莫王。寄语老胡须自爱，射飞休得近边墙。梯悬半绠哨台高，胡汉邻家隔一壕。数日虏中无动静，吉囊东去战黄毛。虎翼龙蟠大将旗，逆驱流电走妖魑。阵前捉得胡王女，赐与营中厮养儿。灅川冰尽水泱泱，堡堡人家唤莳秧。田中每得鸟兽骨，云是胡王旧猎场。马邑边胡数被胡，王黄叛汉更通胡。帷中妙算能先发，夺得黄旗与绣襦。健儿白马紫金鞦，不向沙场便酒楼。夜来一赌青钱尽，尚有囊中血髑髅。边人大半能胡语，胡骑年来亦汉装。谁向青红毡帐里，单身缚得不花王。少年意气王千斤，铁棒曾穿万虏群。壮士从来不病死，孤儿今属羽林军。君侯生长在炎洲，塞外层冰草木愁。祗怜军士犹寒色，腊尽辕门不御裘。画戟森森清昼闲，指挥只是笑谈间。收将汉地教耕去，捕得蕃酋命纵还。营平谋国最深忠，每与公卿见不同。但使湟中无寇盗，不须麾下有边功。青青塞草羽书稀，士女鼾眠畜牧肥。戏看侍儿呈舞马，醉邀幕客对弹棋。
塞下曲赠翁东厓侍郎总制十八首·其一
作者：唐顺之
朝代：明

四月旌旗出白狼，千山晴雪照油幢。预知水草军无乏，试辨风云虏欲降。
塞下曲赠翁东厓侍郎总制十八首·其三
作者：唐顺之
朝代：明

诗书礼乐古人风，开阖机钤又不穷。得一胡儿如爱子，用三败将立奇功。
塞下曲赠翁东厓侍郎总制十八首·其五
作者：唐顺之
朝代：明

赤气氤氲夜指天，旄头落地如火然。晓来西山一鏖战，夺得牛羊归满川。
塞下曲赠翁东厓侍郎总制十八首·其十
作者：唐顺之
朝代：明

灅川冰尽水泱泱，堡堡人家唤莳秧。田中每得鸟兽骨，云是胡王旧猎场。
塞下曲赠翁东厓侍郎总制十八首·其十一
作者：唐顺之
朝代：明

马邑边胡数被胡，王黄叛汉更通胡。帷中妙算能先发，夺得黄旗与绣襦。
塞下曲赠翁东厓侍郎总制十八首·其十七
作者：唐顺之
朝代：明

营平谋国最深忠，每与公卿见不同。但使湟中无寇盗，不须麾下有边功。
塞下曲赠翁东厓侍郎总制十八首·其十五
作者：唐顺之
朝代：明

君侯生长在炎洲，塞外层冰草木愁。祗怜军士犹寒色，腊尽辕门不御裘。
塞下曲赠翁东厓侍郎总制十八首·其十八
作者：唐顺之
朝代：明

青青塞草羽书稀，士女鼾眠畜牧肥。戏看侍儿呈舞马，醉邀幕客对弹棋。
塞下曲赠翁东厓侍郎总制十八首·其十六
作者：唐顺之
朝代：明

画戟森森清昼闲，指挥只是笑谈间。收将汉地教耕去，捕得蕃酋命纵还。
塞下曲赠翁东厓侍郎总制十八首·其四
作者：唐顺之
朝代：明

山前山后兵马雄，斧钺衣裳在掌中。狭士献刀承赐酒，贵侯免冑为趋风。
塞下曲赠翁东厓侍郎总制十首
作者：唐顺之
朝代：明

三晋连年苦被兵，九重拊髀忆豪英。诏书更不从中御，万里长城一委卿。
塞下曲赠翁东厓侍郎总制十首
作者：唐顺之
朝代：明

健儿白马紫金鞦，不向沙场便酒楼。夜来一赌青钱尽，尚有囊中血髑髅。
塞下曲赠翁东厓侍郎总制十首
作者：唐顺之
朝代：明

千金买士却何为，一间过于十万师。黠虏欲逃头可购，名王未猎客先知。
塞下曲赠翁东厓侍郎总制十首
作者：唐顺之
朝代：明

四月旌旂出白狼，千山晴雪照油幢。预知水草军无乏，试辨风云虏欲降。
塞下曲赠翁东厓侍郎总制十首
作者：唐顺之
朝代：明

太师昔日定南荒，亲把长缨系莫王。寄语老胡须自爱，射飞休得近边墙。
塞下曲赠翁东厓侍郎总制十首
作者：唐顺之
朝代：明

少年意气王千斤，铁棒曾穿万虏群。壮士从来不病死，孤儿今属羽林军。
塞下曲赠翁东厓侍郎总制十首
作者：唐顺之
朝代：明

梯悬半绠哨台高，胡汉邻家隔一壕。数日虏中无动静，吉囊东去战黄毛。
塞下曲赠翁东厓侍郎总制十首
作者：唐顺之
朝代：明

虎翼龙蟠大将旗，逆驱流电走妖魑。阵前捉得胡王女，赐与营中厮养儿。
塞下曲赠翁东厓侍郎总制十首
作者：唐顺之
朝代：明

边人大半能胡语，胡骑年来亦汉装。谁向青红毡帐里，单身缚得不花王。
壬子陆生南阳褚生滔赴试与之叙别不觉坐至夜分因作二首
作者：唐顺之
朝代：明

齿长愧一日，经传在两生。摄衣常共席，连茹亦同征。夜露澄杯气，秋河澹月明。忘言吾已久，款款见深情。汨没嗟来久，前儒与后生。争矜腐鼠得，谁逐冥鸿征。默坐蛩秋语，窥书萤夜明。旧游看籍湜，应悉此时情。
壬子陆生南阳褚生滔赴试与之叙别不觉坐至夜分因作二首·其一
作者：唐顺之
朝代：明

齿长愧一日，经传在两生。摄衣常共席，连茹亦同征。夜露澄杯气，秋河澹月明。忘言吾已久，款款见深情。
壬子陆生南阳褚生滔赴试与之叙别不觉坐至夜分因作二首·其二
作者：唐顺之
朝代：明

汨没嗟来久，前儒与后生。争矜腐鼠得，谁逐冥鸿征。默坐蛩秋语，窥书萤夜明。旧游看籍湜，应悉此时情。
夏日听沈君弹琴诗三首
作者：唐顺之
朝代：明

山居足清赏，独恨不能琴。偶接青溪客，因听白雪音。寒暄乍翻复，丘壑转深沉。谁道嵇中散，风流更可寻。知君技入神，一歇一番新。拨处疑非指，声中似有人。空山鸣落叶，暗水跃潜鳞。何独吹箫客，能生阴谷春。忽听使人惊，空山迸一声。能令草树里，齐作秋虫鸣。暂与松风远，还同石涧清。曲终人欲散，纤月照南楹。
夏日听沈君弹琴诗三首·其一
作者：唐顺之
朝代：明

山居足清赏，独恨不能琴。偶接青溪客，因听白雪音。寒暄乍翻复，丘壑转深沉。谁道嵇中散，风流更可寻。
夏日听沈君弹琴诗三首·其三
作者：唐顺之
朝代：明

忽听使人惊，空山迸一声。能令草树里，齐作秋虫鸣。暂与松风远，还同石涧清。曲终人欲散，纤月照南楹。
夏日听沈君弹琴诗三首·其二
作者：唐顺之
朝代：明

知君技入神，一歇一番新。拨处疑非指，声中似有人。空山鸣落叶，暗水跃潜鳞。何独吹箫客，能生阴谷春。
夜上石塘岭关
作者：唐顺之
朝代：明

白河入口石塘城，上流元自古开平。岩立星辰孤堕影，野清刁斗空传声。戍楼倚月横吹动，虏帐烧腥远火明。魏将殒身曾此地，边人话及尚沾缨。
夜上石塘岭关
作者：唐顺之
朝代：明

白河入口石塘城，上流元自古开平。岩立星辰孤堕影，野清刁斗空传声。戍楼倚月横吹动，虏帐烧腥远火明。魏将殒身曾此地，边人语及尚沾缨。
夜宿王氏庄
作者：唐顺之
朝代：明

微月挂孤壁，四山何悄然。因穿萝径去，忽造竹林边。丛木深寒气，平芜淡野烟。徘徊兴复尽，还就茅斋眠。
夜归陈渡草堂时新与诸子别去有怀二首
作者：唐顺之
朝代：明

野夫也复到城市，日暮还寻四壁庐。蛩响露余将入户，人归月里又离居。坐凭乌几都忘我，起对流萤且废书。正忆青衿同舍子，别来秋兴各何如。自拟身名如郑圃，宫环半亩日长扃。褐衣颇笑非怀玉，茆屋何因却聚星。树底蝉声希鼓瑟，灯前鸟字一谈经。试言吾易耐东去，未识何人是姓丁。
夜归陈渡草堂时新与诸子别去有怀二首·其一
作者：唐顺之
朝代：明

野夫也复到城市，日暮还寻四壁庐。蛩响露余将入户，人归月里又离居。坐凭乌几都忘我，起对流萤且废书。正忆青衿同舍子，别来秋兴各何如。
夜归陈渡草堂时新与诸子别去有怀二首·其二
作者：唐顺之
朝代：明

自拟身名如郑圃，宫环半亩日长扃。褐衣颇笑非怀玉，茆屋何因却聚星。树底蝉声希鼓瑟，灯前鸟字一谈经。试言吾易耐东去，未识何人是姓丁。
夜霁
作者：唐顺之
朝代：明

秋月澄初霁，退公方掩闺。稍闻金柝动，坐望玉绳低。巢鸟喧余湿，庭花落故畦。羁人惊候变，灯下理寒绨。
天宁寺尘外楼四首
作者：唐顺之
朝代：明

瞰郭楼台谁共登，偶携仙客对山僧。林烟渺渺人家尽，阶日微微花气蒸。浮世闲看飞鸟过，机心不遣白猿腾。平生自笑支离甚，散发行歌此又曾。名山不用远攀登，暂借绳床我亦僧。几树鸣禽助禅寂，一丛修竹散炎蒸。捻花不尽心传妙，对搭空将口说腾。俛仰百年成滚滚，乾坤只眼更谁曾。金门十载笑重登，归去仍依白社僧。虚馆静听宵蚁战，远山时见夏云蒸。巳甘散栎终年计，耻逐冥鸿万里腾。为问洛城冠盖侣，鬓毛销尽得闲曾。闲里香台尽日登，嘿然一笑又逢僧。衣裁野薜缁尘净，饭试山精石鼎蒸。大士西方谈实相，仙人东海说飞腾。人间多少亡羊路，一一行来也未曾。
天宁寺尘外楼四首·其一
作者：唐顺之
朝代：明

瞰郭楼台谁共登，偶携仙客对山僧。林烟渺渺人家尽，阶日微微花气蒸。浮世闲看飞鸟过，机心不遣白猿腾。平生自笑支离甚，散发行歌此又曾。
天宁寺尘外楼四首·其三
作者：唐顺之
朝代：明

金门十载笑重登，归去仍依白社僧。虚馆静听宵蚁战，远山时见夏云蒸。巳甘散栎终年计，耻逐冥鸿万里腾。为问洛城冠盖侣，鬓毛销尽得闲曾。
天宁寺尘外楼四首·其二
作者：唐顺之
朝代：明

名山不用远攀登，暂借绳床我亦僧。几树鸣禽助禅寂，一丛修竹散炎蒸。捻花不尽心传妙，对搭空将口说腾。俛仰百年成滚滚，乾坤只眼更谁曾。
天宁寺尘外楼四首·其四
作者：唐顺之
朝代：明

闲里香台尽日登，嘿然一笑又逢僧。衣裁野薜缁尘净，饭试山精石鼎蒸。大士西方谈实相，仙人东海说飞腾。人间多少亡羊路，一一行来也未曾。
奉命分祀孔庙作
作者：唐顺之
朝代：明

后圣礼先师，斯文今在兹。将陈百官富，讵止一牢祠。入室瞻遗器，圜桥展盛仪。乐堪三月听，奠想两楹时。执鬯元公肃，捧璋髦士宜。鄙儒叨小相，端甫奉前规。
奉命分祀孔庙作
作者：唐顺之
朝代：明

后圣礼先师，斯文端在兹。将陈百官富，讵止一牢祠。入室瞻遗器，圜桥展盛仪。乐堪三月听，奠想两楹时。执鬯元公肃，捧璋髦士宜。鄙儒叨小相，端甫奉前规。
奉天殿庆成侍宴
作者：唐顺之
朝代：明

飨帝在仁人，郊雍景命新。方看受厘日，即是赐晡辰。警跸諠黄道，衣冠集紫宸。宰夫称燕主，蕃国备王宾。鹓鹭千班序，鱼龙百伎陈。钧天初听乐，玉食共分珍。礼厚过三爵，恩均洽四邻。小臣叨醉饱，拜舞祝千春。
宜兴舟中读徐养斋诗稿因思奉别之久怅然有怀二首
作者：唐顺之
朝代：明

清溪南望五湖连，竹树阴阴两岸间。桃李孤村春欲尽，蒹葭远水思俱闲。散帙曲中惊白雪，卷帷天末见青山。故乡共是投簪客，犹恨高踪不可攀。昨岁相逢冰雪深，忽看春色独惊心。清风每忆人如玉，嘉句堪言字比金。四壁荒庐？自老，连洲芳草共谁吟。思君坐惜年华暮，明月扁舟试一寻。
宜兴舟中读徐养斋诗稿因思奉别之久怅然有怀二首·其一
作者：唐顺之
朝代：明

清溪南望五湖连，竹树阴阴两岸间。桃李孤村春欲尽，蒹葭远水思俱闲。散帙曲中惊白雪，卷帷天末见青山。故乡共是投簪客，犹恨高踪不可攀。
宜兴舟中读徐养斋诗稿因思奉别之久怅然有怀二首·其二
作者：唐顺之
朝代：明

昨岁相逢冰雪深，忽看春色独惊心。清风每忆人如玉，嘉句堪言字比金。四壁荒庐？自老，连洲芳草共谁吟。思君坐惜年华暮，明月扁舟试一寻。
宜兴舟中读徐养斋诗稿因思奉别之久怅然有怀二首·其二
作者：唐顺之
朝代：明
体裁：七言律诗

昨岁相逢冰雪深，忽看春色独惊心。清风每忆人如玉，嘉句堪言字比金。四壁荒庐�自老，连洲芳草共谁吟。思君坐惜年华暮，明月扁舟试一寻。
宪副饶湖田见过陈渡草堂赋此为赠
作者：唐顺之
朝代：明

皂帽栖迟日，掩扉方灌园。岂知绣斧客，还过雀罗门。丝茧东南急，羽书边徼繁。忧时在君辈，野老复何言。
家僮自野田携黄菊二株至轩中感而有作三首
作者：唐顺之
朝代：明

旷野阴阴万木霜，谁携数蕊到茆堂。冷质本非堪竞秀，闲情敢谓爱孤芳。在野宁辞众草掩，入帘聊作满庭香。自笑吾生花兴少，欣然对尔亦相忘。巳？寒谷不须媒，让宠何嫌并朵开。花意幽闲当艳丽，天心霜霰是栽培。浔阳逸客瞢腾醉，姑射仙人绰约来。寂寞于人诚少用，试将服食制龄颓。不沾春色也秾纤，小院疏篱秘靓严。人比孤花清入圣，天然真味淡非盐。未须采摘供调药，为嗅馨香置近檐。落英好护余根在，来岁还看茁玉尖。
家僮自野田携黄菊二株至轩中感而有作三首·其一
作者：唐顺之
朝代：明

旷野阴阴万木霜，谁携数蕊到茆堂。冷质本非堪竞秀，闲情敢谓爱孤芳。在野宁辞众草掩，入帘聊作满庭香。自笑吾生花兴少，欣然对尔亦相忘。
家僮自野田携黄菊二株至轩中感而有作三首·其三
作者：唐顺之
朝代：明

不沾春色也秾纤，小院疏篱秘靓严。人比孤花清入圣，天然真味淡非盐。未须采摘供调药，为嗅馨香置近檐。落英好护余根在，来岁还看茁玉尖。
家僮自野田携黄菊二株至轩中感而有作三首·其二
作者：唐顺之
朝代：明

巳？寒谷不须媒，让宠何嫌并朵开。花意幽闲当艳丽，天心霜霰是栽培。浔阳逸客瞢腾醉，姑射仙人绰约来。寂寞于人诚少用，试将服食制龄颓。
家僮自野田携黄菊二株至轩中感而有作三首·其二
作者：唐顺之
朝代：明
体裁：七言律诗

巳�寒谷不须媒，让宠何嫌并朵开。花意幽闲当艳丽，天心霜霰是栽培。浔阳逸客瞢腾醉，姑射仙人绰约来。寂寞于人诚少用，试将服食制龄颓。
家居喜袁芳洲相过赋此为赠三首
作者：唐顺之
朝代：明

相逢京国最情深，休沐归来每共寻。异品对餐呈海味，道衣便坐解朝簪。迂疏北阙上书日，寂寞江潭俟罪心。巳分与君成契阔，一杯还此幸同斟。忆昔曾同念庵子，岁寒访汝深雪边。别开闲馆屏人语，不解朝衣藉草眠。琴意相传中散后，玄言每到漆园前。正是江东暮云处，再逢携手一凄然。四十支离一老夫，衰颜恰比列仙臞。铸金不验身多病，种树无能圃半芜。长日闭关聊嘿嘿，短衣迎客笑拘拘。知君昔日探玄意，定有真诠肯示予。
家居喜袁芳洲相过赋此为赠三首·其一
作者：唐顺之
朝代：明

相逢京国最情深，休沐归来每共寻。异品对餐呈海味，道衣便坐解朝簪。迂疏北阙上书日，寂寞江潭俟罪心。巳分与君成契阔，一杯还此幸同斟。
家居喜袁芳洲相过赋此为赠三首·其三
作者：唐顺之
朝代：明

四十支离一老夫，衰颜恰比列仙臞。铸金不验身多病，种树无能圃半芜。长日闭关聊嘿嘿，短衣迎客笑拘拘。知君昔日探玄意，定有真诠肯示予。
家居喜袁芳洲相过赋此为赠三首·其二
作者：唐顺之
朝代：明

忆昔曾同念庵子，岁寒访汝深雪边。别开闲馆屏人语，不解朝衣藉草眠。琴意相传中散后，玄言每到漆园前。正是江东暮云处，再逢携手一凄然。
家居赠别陈佥事约之
作者：唐顺之
朝代：明

已甘踪迹滞丘樊，暂逐行麾思欲翻。才薄最宜明主弃，身贫独感故交存。苍苔掩径谁相过，芳草怀人未敢言。知君王事方鞅掌，不记于陵长灌园。
宿七家岭驿次壁间韵
作者：唐顺之
朝代：明

莽莽沙河水，分流亦有涯。瓶罂开小市，蓬筚拥寒沙。去县无百里，依山仅七家。偶然成一宿，聊喜息纷华。
宿七家岭驿次壁间韵
作者：唐顺之
朝代：明
体裁：五言律诗

莽莽沙河水，分流亦有涯。瓶罂开小市，蓬荜拥寒沙。去县无百里，依山仅七家。偶然成一宿，聊喜息纷华。
宿双塔寺林东城罗念庵误于郭外相寻不遇有作见寄用韵奉答
作者：唐顺之
朝代：明

谩向金门学隐沦，独游花院散凉氛。诸天只在人间世，并马谁寻野外云。白日金轮临户映，香街笙管隔墙分。化城本是迷来路，莫讶幽人好避群。
宿游塘书怀
作者：唐顺之
朝代：明

雨过草木好，夜来池馆清。露虫疑烛影，风答书声。似瓠甘无用，为膻厌有名。且师河上叟，毋使虑营营。
宿游塘书怀二首
作者：唐顺之
朝代：明

脉脉常多病，睢睢竟寡谐。鸴鸠知分量，稿木任形骸。虫语喧清夜，藤花媚小斋。逃虚何足叹，心迹幸无乖。雨过草木好，夜来池馆清。露虫疑烛影，风树答书声。似瓠甘无用，为膻厌有名。且师河上叟，毋使虑营营。
宿游塘书怀二首·其一
作者：唐顺之
朝代：明

脉脉常多病，睢睢竟寡谐。鸴鸠知分量，稿木任形骸。虫语喧清夜，藤花媚小斋。逃虚何足叹，心迹幸无乖。
宿游塘书怀二首·其二
作者：唐顺之
朝代：明

雨过草木好，夜来池馆清。露虫疑烛影，风树答书声。似瓠甘无用，为膻厌有名。且师河上叟，毋使虑营营。
宿荆溪上塘庵述怀余向曾游此匆匆十年矣
作者：唐顺之
朝代：明

园令还多病，东方更少徒。寻山只独往，到寺即吾庐。酬答惭居士，衣冠谢鄙儒。冥心偶有会，木榻小跏趺。禅栖吾所好，来往亦随缘。信宿还今夕，支离又十年。病身宁礼束，懒性已书捐。兴到成开口，逢人更默然。海上倭方急，云中虏又侵。缨冠本非分，抱膝复何心。树冷秋前寺，篁齐雨后林。此乡非楚泽，濯足亦成吟。委形堪落魄，任性绝安排。得失浮生梦，闲忙造物差。平湖疏野树，微雨寂山斋。欲证空王偈，犹嫌落几阶。家园只百里，几月不知归。饭合山僧灶，眠分渔父矶。貌衰非示病，才拙似忘机。虽然断荤酒，不惹独醒讥。山房夜雨歇，檐溜响空阶。叔夜惟贪睡，荣趎又孰偕。废梳同祝发，厌肉类持斋。转觉人情隔，岩僧却可侪。
宿黄厓营
作者：唐顺之
朝代：明

栖栖终日旅边城，夜向黄厓问古营。几家戌鼓渔阳掺，联骑铙歌蓟北行。峡束雨湫高怒水，山凹树窍激秋声。跃马壮年微志在，不缘此地客心惊。
宿黄厓营
作者：唐顺之
朝代：明

栖栖终日旅边城，夜向黄厓问古营。几家戍鼓《渔阳掺》，联骑铙歌《蓟北行》。峡束雨湫高怒水，山凹树窍激秋声。跃马壮年微志在，不缘此地客心惊。
寄刘范东提学
作者：唐顺之
朝代：明

不材因得返园庐，穷巷犹存四壁余。生计十年思种树，病身终岁强移书。山僧白社容相往，长者高车日与疏。畴昔虚蒙国士待，于今樗散更无如。
寄周中丞备御关口
作者：唐顺之
朝代：明
体裁：七言律诗

牙旗高建白羊东，鼓角殷殷瀚海空。雪后锦裘行塞外，月明清啸满楼中。幕南五部思归义，蓟北诸军尽立功。燕颔书生人共羡，一朝投笔去平戎。
寄周台官二首
作者：唐顺之
朝代：明

南台分署沐恩初，官是畴人世业余。龙吐珠玑天地转，星涂黄赤石甘书。泰阶平处瞻云阙，玉漏清时直禁庐。应有道人扣关者，试看紫气近何如。文史元随供奉间，南都秘省更清严。沙书暗译西蕃历，草奏多陈南极占。日下有云朝纪瑞，台中无事昼垂帘。倘睹少微思处士，渔樵已判此生淹。
寄周台官二首·其一
作者：唐顺之
朝代：明

南台分署沐恩初，官是畴人世业余。龙吐珠玑天地转，星涂黄赤石甘书。泰阶平处瞻云阙，玉漏清时直禁庐。应有道人扣关者，试看紫气近何如。
寄周台官二首·其二
作者：唐顺之
朝代：明

文史元随供奉间，南都秘省更清严。沙书暗译西蕃历，草奏多陈南极占。日下有云朝纪瑞，台中无事昼垂帘。倘睹少微思处士，渔樵已判此生淹。
寄姜白二子
作者：唐顺之
朝代：明

日阅军容夜马蹄，孤怀犹畏简书稽。眼中亲识皆夷貊，梦里经营亦鼓鼙。画省熏香行载橐，石渠校籍坐然藜。寄语雍容鸣玉子，可能相念到辽西。
寄姜白二子
作者：唐顺之
朝代：明

日阅军容夜马蹄，孤怀犹畏简书稽。眼中亲识皆夷貊，梦里经营亦鼓鼙。画省薰香行载橐，石渠校籍坐然藜。寄语雍容鸣玉子，可能相念到辽西。
寄赠曾郎中再入礼部
作者：唐顺之
朝代：明

文昌秘省倍光辉，传道仙郎去复归。三署会应寻旧草，五时犹得赐新衣。宫闲常似游丹壑，赋罢多堪献紫微。徒使昔年同宦侣，频于清夜想音徽。
寄题顾东桥侍郎戴酒亭
作者：唐顺之
朝代：明

后世还闻有子云，为耽寂寞卧江滨。门前即是寻山路，座上偏多载酒人。禄位已非执戟贱，文章真与太玄邻。欲比侯芭应自笑，不知何日望清尘。
密云阅兵作
作者：唐顺之
朝代：明

亭徼逢秋雕羽轻，良家六郡试雄兵。一年天险卢龙塞，万炬星飞翼虎营。清笳乍歇闻鸣镝，突骑才回见伏旌。有道四夷方设守，年年长此护神京。
寓城西寺中杂言五首
作者：唐顺之
朝代：明

金马违朝谒，云林久卧疴。阶寒鸣蟪蝈，庭古荫藤萝。束带知围减，观书厌帙多。无人来问疾，独坐似维摩。少年好疏懒，遂与性相安。经月常忘沐，逢人或不冠。鼎里金将化，囊中玉可餐。解言脱屣易，岂惮拂衣难。缁尘坐自染，白社偶相寻。俗子惭玄度，名僧即道林。三生空有偈，五蕴本无心。说法何须难，忘言悟已深。谁言龙藏远，亦在凤城旁。塔涌金银界，筵开功德场。常明瞻慧月，利涉藉慈航。沉痼还能遣，斋心奉药王。秋来不觉早，落叶忽已繁。物化每相代，吾生尚何存。微材同樗栎，僻地当丘园。窃慕东方子，一官堪避諠。
寓城西寺中杂言五首·其一
作者：唐顺之
朝代：明

金马违朝谒，云林久卧疴。阶寒鸣蟪蝈，庭古荫藤萝。束带知围减，观书厌帙多。无人来问疾，独坐似维摩。
寓城西寺中杂言五首·其三
作者：唐顺之
朝代：明

缁尘坐自染，白社偶相寻。俗子惭玄度，名僧即道林。三生空有偈，五蕴本无心。说法何须难，忘言悟已深。
寓城西寺中杂言五首·其二
作者：唐顺之
朝代：明

少年好疏懒，遂与性相安。经月常忘沐，逢人或不冠。鼎里金将化，囊中玉可餐。解言脱屣易，岂惮拂衣难。
寓城西寺中杂言五首·其五
作者：唐顺之
朝代：明

秋来不觉早，落叶忽已繁。物化每相代，吾生尚何存。微材同樗栎，僻地当丘园。窃慕东方子，一官堪避諠。
寓城西寺中杂言五首·其四
作者：唐顺之
朝代：明

谁言龙藏远，亦在凤城旁。塔涌金银界，筵开功德场。常明瞻慧月，利涉藉慈航。沉痼还能遣，斋心奉药王。
对联
作者：唐顺之
朝代：明
体裁：联

一榻禅关，贝叶风飘尘虑却；半间方丈，昙云日影色空忘。
对联
作者：唐顺之
朝代：明
体裁：联

两朝恩命颁新泽；五世衣冠只旧庐。
对联
作者：唐顺之
朝代：明
体裁：联

孝弟慈，父子兄弟足法；智仁勇，天下国家可均。
对联
作者：唐顺之
朝代：明
体裁：联

帘短能留月；楼高不碍云。
寺中访后渠崔侍郎不遇次韵
作者：唐顺之
朝代：明

为访高人馆，联镳出近坰。并从金地入，不见玉山形。榻尚留仙麈，云疑隔使星。无人问奇字，载酒只空亭。
寿张通政
作者：唐顺之
朝代：明

蚤耽玄寂谢尘氛，身隐犹嫌名可闻。自着道衣辞汉阙，因寻仙箓礼茅君。行随胜迹曾无住，藏向名山更有文。南国夜来占气色，少微渺渺动江云。
寿王生革母
作者：唐顺之
朝代：明

之子门生秀，传经契独深。还因饮冰志，更识和丸心。贫供江水馔，诗献柏舟吟。古来推善养，尹母复如今。
寿诗
作者：唐顺之
朝代：明

早谢浮名绊，生涯常宴如。春来江上棹，老去枕中书。东郭闲居惯，南荣□虑疏。看君足道貌，自与俗人殊。
寿陆师慎斋七十
作者：唐顺之
朝代：明

廿年不向市城行，闲看桑麻自长成。道貌肥来知战胜，儒冠挂后觉身轻。北窗意味人千古，西序声名子一经。髫龀门生今白首，称觞还听后堂笙。
小楼宴坐二首
作者：唐顺之
朝代：明

不入名山不世间，嗒然隐几置遗编。身名瓦砾宜居后，人事蚊䖟任过前。抱树蜕蝉司化运，隔窗风竹发真诠。未登道域终难罢，微管还须学测天。涉世已如入梦蝶，居身未作脱鞲鹰。自疑戾契终为病，欲学墨杘又不能。金老相逢知法器，慈公颇讶似禅僧。牛乎马也从人唤，惟一迂儒是本称。
小楼宴坐二首·其一
作者：唐顺之
朝代：明

不入名山不世间，嗒然隐几置遗编。身名瓦砾宜居后，人事蚊䖟任过前。抱树蜕蝉司化运，隔窗风竹发真诠。未登道域终难罢，微管还须学测天。
小楼宴坐二首·其二
作者：唐顺之
朝代：明

涉世已如入梦蝶，居身未作脱鞲鹰。自疑戾契终为病，欲学墨杘又不能。金老相逢知法器，慈公颇讶似禅僧。牛乎马也从人唤，惟一迂儒是本称。
小虹桥
作者：唐顺之
朝代：明

采花与汲涧，幽事俱在山。朝向桥上去，暮向桥上还。
小集为人所刻
作者：唐顺之
朝代：明

文学从来本不长，隐居辞说半猖狂。徒令后世能疑孟，秪觉前身似姓庄。玄白何分终覆瓿，谷臧奚事总亡羊。从今巳息掞天口，只着农桑一两章。
尹洞山祭酒枉顾草堂有作见赠次韵二首
作者：唐顺之
朝代：明

相思几度梦中迷，却望金门隔石溪。骐骥合驰千里足，鷡鹩分老一枝栖。门才通水劳移棹，箧尚藏书借照黎。更羡君如远祖喜，谈玄一派自关西。独持鸣铎启群昏，南北诸儒尽在门。身系苍生人望久，道行世子国师尊。过忧治世常如病，冥契真诠不着言。别后知公心事在，每□□斗坐孤村。
尹洞山祭酒枉顾草堂有作见赠次韵二首·其一
作者：唐顺之
朝代：明

相思几度梦中迷，却望金门隔石溪。骐骥合驰千里足，鷡鹩分老一枝栖。门才通水劳移棹，箧尚藏书借照黎。更羡君如远祖喜，谈玄一派自关西。
尹洞山祭酒枉顾草堂有作见赠次韵二首·其二
作者：唐顺之
朝代：明

独持鸣铎启群昏，南北诸儒尽在门。身系苍生人望久，道行世子国师尊。过忧治世常如病，冥契真诠不着言。别后知公心事在，每□□斗坐孤村。
山居
作者：唐顺之
朝代：明

枪榆徙海鹏鸠笑，续短截长凫鹤悲。山翁未解稽生癖，垢面蓬头也自宜。
山庄闲居
作者：唐顺之
朝代：明

身名幸自谢笼樊，白首为农誓不谖。惯住山中知鹿性，数行树下识禽言。巾车每许邻翁借，书帙闲同道士翻。醉后渐看松月上，满村鸡犬寂无喧。
山庄闲居
作者：唐顺之
朝代：明

身名幸自谢笼樊，白首为农誓不谖。惯住山中知鹿性，数行树下识禽言。巾车每许邻翁借，书帙间同道士翻。醉后渐看松月上，满村鸡犬寂无喧。
山池
作者：唐顺之
朝代：明

百泉自奔注，更不费疏凿。雨歇天气清，临池看洗鹤。
山海关陈职方邀登观海亭作
作者：唐顺之
朝代：明

万里群山尽海头，谁筑关城控上游。巨灵劈山鬼鞭石，英雄作事与神谋。水压蛟龙蛰深窟，陆断豺虎潜遐陬。司马分符来作镇，坐销奸宄护神州。夜半鸣鸡空献计，橐中置人仍被搜。深秋邀我观海楼，水潦初清海雾收。风恬浪细鱼鳞起，隔岸隐隐见东牟。百年海禁颇严密，烟波莽阔无行舟。圣明弛禁济饥窘，米船衔尾浮群鸥。百船到岸一船覆，大利小害谁能周。辽人生不识舟楫，云帆错指旗上旒。午炊且饱盈瓶粟，夜卧免唱量沙筹。几时丑虏忽东徙，辽蓟骚然斗不休。关外胡笳关内柝，妇女乘障夫虔刘。鸱蹲蛆食安可长，瘜肉不剪成悬疣。会须驱逐远漠北，安得猛士挺长矛。昔人失却榆关险，腥秽中华千古羞。
山海关陈职方邀登观海亭作
作者：唐顺之
朝代：明

万里群山尽海头，谁筑关城控上游。巨灵劈山鬼鞭石，英雄作事与神谋。水压蛟龙蛰深窟，陆断豺虎潜遐陬。司马分符来作镇，坐销奸宄护神州。夜半鸣鸡空献计，橐中置人仍被搜。深秋邀我观海楼，水潦初清海雾收。风恬浪细鱼鳞起，隔岸隐隐见东牟。百年海禁颇严密，烟波莽阔无行舟。圣明弛禁济饥窘，米船衔尾浮群鸥。百船到岸一船覆，大利小害谁能周。辽人生不识舟楫，云帆错指旗上游。午炊且饱盈瓶粟，夜卧免唱量沙筹。几时丑虏忽东徙，辽蓟骚然斗不休。关外胡笳关内柝，妇女乘障夫虔刘。鸱蹲蛆食安可长，瘜肉不剪成悬疣。会须驱逐远漠北，安得猛士挺长矛。昔人失却渝关险，腥秽中华千古羞。
山田
作者：唐顺之
朝代：明

从横乱峰里，忽此见平田。不须抱瓮汲，自有峰顶泉。
山行即事
作者：唐顺之
朝代：明

息马袋丛薄，褰裳涉浅沙。桃源无俗辙，云谷有人家。冻壑含朝雨，晴峰聚晚霞。相期白社里，共听演三车。
岁暮有怀诸子
作者：唐顺之
朝代：明

岁暮萧条只自如，南州高士久无书。樗材在野大何用，种发经年短不梳。剡水惊心溪雪后，陇山飞梦岭梅初。祠郎消息凭谁问，万里昆明是谪居。
岳将军墓二首
作者：唐顺之
朝代：明

国耻犹未雪，身危亦自甘。九原人不返，万壑气长寒。岂恨藏弓早，终知借剑难。吾生非壮士，于此发冲冠。谁将三字狱，堕此万里城。北望真堪泪，南枝空自荣。国随身共殒，相与虏俱生。落日□风起，犹闻剑戟鸣。
岳将军墓二首·其二
作者：唐顺之
朝代：明

谁将三字狱，堕此万里城。北望真堪泪，南枝空自荣。国随身共殒，相与虏俱生。落日□风起，犹闻剑戟鸣。
岳王坟
作者：唐顺之
朝代：明
体裁：五言律诗

国耻犹未雪，身危亦自甘。九原人不返，万壑气长寒。岂恨藏弓早，终知借剑难。吾生非壮士，于此发冲冠。
峨嵋道人拳歌
作者：唐顺之
朝代：明

浮屠善幻多技能，少林拳法世希有。道人更自出新奇，乃是深山白猿授。是日茅堂秋气高，霜薄风微静枯柳。忽然竖发一顿足，崖石迸裂惊砂走。去来星女掷灵梭，夭矫天魔翻翠袖。舑含沙鬼戏人，髬䰄崟磨牙薙捕兽。形人自诧我无形，或将跟絓示之肘。险中呈巧众尽惊，拙里藏机人莫究。汉京寻撞未趫捷，海□眩人空抖擞。番身直指日车停，缩首斜钻针眼溜。百折连腰尽无骨，一撒通身皆是手。犹言技痒试贾勇，低蹲更作狮子吼。兴阑顾影却自惜，肯使天机俱泄漏。余奇未竟已收场，鼻息无声神气守。道人变化固不测，跳上蒲团如木耦。
峨嵋道人拳歌
作者：唐顺之
朝代：明

浮屠善幻多技能，少林拳法世希有。道人更自出新奇，乃是深山白猿授。是日茆堂秋气高，霜薄风微静枯柳。忽然竖发一顿足，崖石迸裂惊砂走。去来星女掷灵梭，夭矫天魔翻翠袖。舑舕含沙鬼戏人，髬䰄磨牙贙捕兽。形人自诧我无形，或将跟絓示之肘。险中呈巧众尽惊，拙里藏机人莫究。汉京寻撞未趫捷，海国眩人空抖擞。番身直指日车停，缩首斜钻针眼透。百折连腰尽无骨，一撒通身皆是手。犹言技痒试贾勇，低蹲更作狮子吼。兴阑顾影却自惜，肯使天机俱泄漏。余奇未竟巳收场，鼻息无声神气守。道人变化固不测，跳上蒲团如木耦。
崔镇道中晚望怀陈约之
作者：唐顺之
朝代：明

郊原极目思依依，楚木连天楚树微。远浦潮生人独往，寒林风静鸟双归。泥涂自觉朋游好，日月偏催旅鬓稀。念尔同为南窜客，烟波何事更相违。
嵩阳宫柏
作者：唐顺之
朝代：明

嘉树植崆峒，年长势更雄。已无秦帝幸，尚有汉皇封。干比孤生竹，根犹半死桐。灵泉玉女灌，甘雨岳神通。叶密莺难度，枝樛葛易蒙。垂阴九华帐，弄影五云宫。色掩重岩翠，声含众窍风。宾来虬盖偃，仙去鹤巢空。非因不材寿，春秋自无穷。
己酉八月十八日观潮作
作者：唐顺之
朝代：明

秋空忽尔色黯黪，万窍怒号山震荡。冥冥混沌一气来，游人共指潮头上。初时映海色尚微，及至摧山力渐壮。澒洞吴越惧一壑，幻戏人兽惊殊状。满空烟雾走玉龙，万里川源豗白象。雷鼓鞺鞳冯夷舞，日车出没鲛绡漾。海神珍宝不自惜，岁与江妃一相饷。须臾涨尽势稍歇，依然宇宙回清亮。昔人说此已愈疾，何况临流恣疏放。
己酉送两弟正之立之赴试
作者：唐顺之
朝代：明

秋水芙蓉映绿衫，殷勤送尔到江潭。人能鸣世惭三凤，家有遗经是二南。文入妙来无过熟，书从疑处更须参。远游他日看之子，下泽疑叚吾已堪。
希周兄八十
作者：唐顺之
朝代：明

三十年前事未遥，兄时乡杖我垂髫。岂识负剑从长者，惟解戏鸡逐马夸轻蹻。三十年后事已更，惊看镜里白髭生。问兄何为却少壮，应是黄金铸已成。
常山怀罗念庵
作者：唐顺之
朝代：明

本为穷幽赏，非因避世氛。乡心吴水尽，客路粤山分。名姓休相问，渔樵久作群。忽思鸾掖侣，日暮倚停云。
广德道中
作者：唐顺之
朝代：明

苍山百转见炊烟，茅屋高栖古树颠。细雨薜萝侵石径，深秋粳稻满山田。云中望影迷遥岫，草里闻声觉暗泉。倘遇秦人应不识，只疑误入武陵川。
庄中作
作者：唐顺之
朝代：明

带郭顷田屋一寻，归耕自许力能任。浮沉袁盎嗤驱狗，廉侈王阳讶化金。贮麦旧庾将易谷，行鞭新禾渐成林。计然七策皆无用，小试经纶底似今。
庆寿寺斋宿
作者：唐顺之
朝代：明

独坐花宫月，疏钟报晓晴。地超三象外，人觉万缘清。茹素分僧饭，观空入化城。真诠今已悟，宁畏毒龙惊。
庚子岁海印寺再举同年会纪事四首
作者：唐顺之
朝代：明

伐木张新燕，攀鳞忆往时。重来散花处，更是聚星期。玉佩皆鹓侣，金河即凤池。独怜丘壑质，还复接芳仪。净院早凉生，佳宾四座倾。花间重识面，塔里旧题名。对酒怜萍迹，闻歌想鹿鸣。十年还此会，那得更无情。故游经绣陌，初地入松扉。可那看花伴，年年渐觉稀。一钟收宿雨，双树带余晖。若问龙池劫，谁能不醉归。梵宫邻帝苑，长此集儒绅。槛外诸天界，尊前四海人。星霜别后鬓，花月向来春。且共摅筹策，云台早致身。
庚子岁海印寺再举同年会纪事四首·其一
作者：唐顺之
朝代：明

伐木张新燕，攀鳞忆往时。重来散花处，更是聚星期。玉佩皆鹓侣，金河即凤池。独怜丘壑质，还复接芳仪。
庚子岁海印寺再举同年会纪事四首·其三
作者：唐顺之
朝代：明

故游经绣陌，初地入松扉。可那看花伴，年年渐觉稀。一钟收宿雨，双树带余晖。若问龙池劫，谁能不醉归。
庚子岁海印寺再举同年会纪事四首·其二
作者：唐顺之
朝代：明

净院早凉生，佳宾四座倾。花间重识面，塔里旧题名。对酒怜萍迹，闻歌想鹿鸣。十年还此会，那得更无情。
庚子岁海印寺再举同年会纪事四首·其四
作者：唐顺之
朝代：明

梵宫邻帝苑，长此集儒绅。槛外诸天界，尊前四海人。星霜别后鬓，花月向来春。且共摅筹策，云台早致身。
度潮河
作者：唐顺之
朝代：明

流浅沙明自可怜，未经秋潦转澄然。马腹浮河仍饮水，甲光映日更摇川。几处穹庐移就草，数家瓯脱曲依泉。沿堤犹见青杨柳，秪觉南州乡思悬。
廉使廖东雩丧后开所惠地黄酒临觞惨然
作者：唐顺之
朝代：明

尺书满箧故人情，想象荒丘宿草生。秪余此日开尊意，堪作山阳听笛声。
弟儿次江鱼诗韵深不称意偶坐水榭无事再迭前韵教之
作者：唐顺之
朝代：明

罟舶夷舟递占潭，凌人忽为启冰庵。百船十死众争利，一尾半金人买甘。偶尝贫士已知足，数饱豪家亦未堪。遥忆金盘充贡处，九重当食念江南。
张相公寿诗
作者：唐顺之
朝代：明

帷中运策九州清，共说留侯在汉京。赐第近连平乐观，入朝初给羽林兵。儒生东阁承颜色，酋长西蕃识姓名。却望上台多气象，年年长傍紫宸明。
张相公寿诗
作者：唐顺之
朝代：明

帷中运策九州清，共说留侯在汉京。赐第近连平乐观，入朝新给羽林兵。儒生东阁承颜色，酋长西蕃识姓名。却望上台多气象，年年长傍紫宸明。
归自金陵宿白土
作者：唐顺之
朝代：明

长路缁尘欲上衣，暂投客馆亦如归。不因野老来争席，岂解山人□息机。
得薛君所寄三游纪兴刻中有杨方洲见怀之作盖别去已十余年矣抚卷慨然用韵奉答
作者：唐顺之
朝代：明

昔抗万言疏，还归四壁居。谊才应共惜，黯戆更无如。顾尔犹岩壑，惭予滥石渠。圣明思直谏，早晚下征书。
怀竹叔寿诗
作者：唐顺之
朝代：明

门傍清溪长自扃，阴阴丛竹绕幽庭。地偏南郭人堪隐，秋尽困篱菊正馨。笑傲百年惟稼圃，风流两世擅丹青。不须海上求灵药，元是江边老岁星。
息中山亭子
作者：唐顺之
朝代：明

日日尘沙里，深愁行路难。孤亭自超旷，过客暂盘桓。霜重飘梧叶，云轻度石栏。不能千日醉，幸托一枝安。
悼仆钮才
作者：唐顺之
朝代：明

昨日装书书满箱，恰如鸟尽良弓藏。臼中余药正在捣，犹似平生事未了。幻泡本是无常期，咄哉一病不周时。游塘风冷白杨树，堪记年年课租处。
挽张舍人二首
作者：唐顺之
朝代：明

少小侍中郎，人称张辟强。方随鸡树息，忽是凤毛亡。剑歇云间气，珠沉掌上光。一经何所托，重为相君伤。象贤超世冑，服礼并文儒。共羡昂霄鹤，翻悲过隙驹。藏舟人事尽，赐履帝恩孤。太息张公子，衰荣遂尔殊。
挽张舍人二首·其一
作者：唐顺之
朝代：明

少小侍中郎，人称张辟强。方随鸡树息，忽是凤毛亡。剑歇云间气，珠沉掌上光。一经何所托，重为相君伤。
挽张舍人二首·其二
作者：唐顺之
朝代：明

象贤超世冑，服礼并文儒。共羡昂霄鹤，翻悲过隙驹。藏舟人事尽，赐履帝恩孤。太息张公子，衰荣遂尔殊。
日本刀歌
作者：唐顺之
朝代：明

有客赠我日本刀，鱼须作靶青丝绠。重重碧海浮渡来，身上龙文杂藻荇。怅然提刀起四顾，白日高高天冏冏。毛发凛冽生鸡皮，坐失炎蒸日方永。闻道倭夷初铸成，几岁埋藏掷深井。日淘月炼火气尽，一片凝冰斗清冷。持此月中斫桂树，顾兔应知避光景。倭夷涂刀用人血，至今斑点谁能整。精灵长与刀相随，清宵恍见夷鬼影。迩来鞑靼颇骄黠，昨夜三关又闻警。谁能将此向龙沙，奔腾一斩单于颈。古为神物用有时，且向囊中试韬颖。